
Sfinţii cuvioşi Daniil şi Misail de la Mănăstirea Turnu 
(5 octombrie) 





Sfinții cuvioşi Daniil şi Misail s-au născut în a doua jumătate a sec. al 16-lea în 
părțile Olteniei. Amândoi au lăsat casă, părinţi, fraţi, rude şi prieteni şi au intrat în 
Mănăstirea Cozia, unde vieţuiau în ascultare, smerenie şi aspre nevoinţe. Sfinţii 
cuvioşi Daniil şi Misail au fost înmormântați lângă altarul bisericuţei lor, iar în 
1676, mitropolitul Varlaam al Ţării Româneşti le-a mutat sfintele moaşte la temelia 
bisericii din piatră zidită acolo de el. Sfântul Sinod al Bisericii noastre i-a cano- 
nizat pe aceşti sfinți români în anul 2016 având ca zi de prăznuire data de 5 
octombrie. 

SIsY9BA SFINTȚIISOR CYvIO$I 
DANIIL ŞI MISĂIIS, 
DE Is MENĂSTIREA TYRNY 


EDITURA INSTITUTULUI BIBLIC ȘI DE MISIUNE ORTODOXĂ 
BUCUREȘTI - 2016 


La Vecernia mică 
La Doamne, strigat-am..., punem 4 stihiri, glas |: 


Podobie: Ceea ce eşti bucuria cetelor cereşti şi pe pământ oamenilor tare folo- 
4 sitoare, prea curată Fecioară miluieşte-ne pe noi cei ce scăpăm la tine. Că nădejdile 
A noastre, după Dumnezeu, întru tine le-am pus, Născătoare de Dumnezeu. 


Jr Pe cuvioșşii părinți Daniil şi Misail, care cu bucurie și cu râvnă fierbinte, pe toate 
A ale lumii le-au părăsit şi slujirii Stăpânului s-au dăruit întru toată viața lor, cu 
7 ) azi de A i : 

XA evlavie să îi cinstim acum (de două ori). 

Prea lăudaţilor pustnici din Munţii Coziei, părinte Danule, schimonah şi duhovnic, 
şi mult-nevoitorule Misail, ocrotiți cu cerescul har locaşul sfânt pe care voi l-aţi 
întemeiat şi pe cei ce se nevoiesc întru el. 


Întru cântări prăznuieşte al vostru sfânt sobor din Mănăstirea Turnu, unde peştera 
voastră altar sfințit se vede prin osteneli, rugăciune şi privegheri, iar ale voastre 
sfinte moaște ne sunt izvor de minuni şi de tămăduiri. 

Slavă..., glasul al 2-lea 

De Dumnezeu purtătorilor părinţii Daniil şi Misail, cei ce în Mănăstirea Cozia aţi 
crescut duhovniceșşte şi în sihăstria de la Turnu v-aţi desăvârşit prin pustnicie, după 
dreptate lăudăm ostenelile voastre, pe care le-aţi săvârşit pentru dragostea lui 
Hristos, că, după cuvântul Scripturilor, nădejdea voastră este plină de nemurire. 
Pentru aceasta, în viaţă nevoindu-vă, cu mari binefaceri ați fost dăruiți în cer, că 
Dumnezeu v-a aflat vrednici de El. Acestuia cu de-adinsul rugați-vă să se mân- 
tuiască şi sufletele noastre. 


Și acum..., a Născătoarei, acelaşi glas 


Toată nădejdea mea spre tine o pun, Maica lui Dumnezeu, păzeşte-mă sub acope- 
rământul tău. 


La Stihoavnă 
Stihiri, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


Carul virtuţilor ţi-a fost spre înălţarea la veşnica odihnă, părinte Daniile, ca lui Ilie 
oarecând. 


Stih: Scumpă este înaintea Domnului, moartea cuvioşilor Săi. 


Muntele Coziei, părinte Misaile, Sinai ţi-a fost, în care vedeai pe Domnul slavei în 
rugul rugăciunilor. 


Stih: Minunat este Dumnezeu întru sfinţi Săi. 

Tainic v-aţi nevoit, în aspră pustnicie, nevrând lumeasca slavă, pentru aceasta, 
Domnul după sfârşit v-a proslăvit. 


Slavă..., a Treimii, asemenea 


Sfinților cuvioşi, cu mintea şi cu gândul, precum şi cu cuvântul, slăveaţi pururi pe 
Tatăl, pe Fiul şi pe Sfântul Duh. 


Și acum..., a Născătoarei, asemenea 


Pustnicii Daniil şi Misail, Fecioară, cu a ta mijlocire, surpând ispite grele, te prea 
măreau de-a pururea. 


Troparul Sfinților, glasul 1: 


Podobie: Piatra fund pecetluită de iudei şi ostaşii străjuind prea curat trupul Tău, 
înviat-ai a treia zi, Mântuitorule, dăruind lumii viaţă pentru aceasta, puterile 
cerurilor strigau 'Ție, Dătătorule de viaţă: Slavă învierii Tale, Hristoase; slavă îm- 
părăţiei Tale; slavă rânduielii Tale, Unule, lubitorule de oameni. 


Dascăli ai rugăciunii neîncetate şi ai luptelor duhovniceşti v-aţi arătat, cuvioşilor 
Daniil şi Misail, că de iubirea Mântuitorului Hristos nedespărțiți fiind, cu apos- 
tolească râvnă Preasfintei Treimi aţi slujit cu osârdie, în peşteri nevoindu-vă. 
Pentru aceasta cerem cu smerenie: Rugaţi-vă, să se mântuiască sufletele noastre! 


Slavă... Şi acum...,al Născătoarei de Dumnezeu - al Învierii, acelaşi glas 

Gavriil, zicând ţie, Fecioară: Bucură-te! împreună cu glasul S-a întrupat Stăpânul 
tuturor întru tine, chivotul cel sfânt, precum a zis dreptul David. Arătatu-te-ai mai 
cuprinzătoare decât cerurile, ceea ce ai născut pe Făcătorul tău. Slavă Celui ce S-a 
sălășluit întru tine! Slavă Celui ce S-a născut din tine! Slavă Celui ce ne-a mântuit 
pe noi prin naşterea ta! 

Ectenia întreită şi otpustul. 


La Vecernia mare 


După obişnuitul psalm, cântăm Fericit bărbatul..., starea întâi, iar de va fi sâmbătă 
seara, catisma toată. La Doamne strigat-am..., punem 8 stihiri, glasul 1: 

Podobie: O, prea slăvită minune! Izvorul vieţii în mormânt se punc, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, cel ce dă lumii prin tine mare milă. 


În lumina lui Hristos voind a umbla, cuvioșilor Daniil şi Misail, aţi plecat în pustie, 
lepădându-vă de patimi şi de pofite, iar în suflet v-aţi hrănit cu dorul de Dumnezeu 
sub povăţuirea părinţilor, şi chipul îngeresc l-aţi primit ca pe o taină a prefacerii 
duhovniceşti. Pentru aceasta, și pe noi călăuziţi-ne la Împărăţia Cerurilor (de trei 
Ori). 


Curăţindu-vă mintea de patimi, iar simţirea ca pe un prunc la sânul Duhului încăl- 
zindu-o, ca de la o maică v-aţi învăţat a cugeta şi a striga cu EI: Doamne lisuse, 
miluieşte-mă! Aşa, înlăuntrul vostru aţi aflat mărgăritarul iubirii de Dumne-zeu, iar 
cele trecătoare pentru EI lăsând, aţi pustnicit, cuvioşilor sihaştri Daniil şi Misail (de 
trei ori). 


Slăviţi călăuzitori spre Împărăţia Cerurilor şi iubitori de Dumnezeu ce acoperă 
toată lumea v-aţi arătat, Sfinților Daniil şi Misail, asemănându-vă cuvioşilor de 
demult, de a căror îndrumare v-aţi folosit. Mijlociţi de la Hristos iertare sufletelor 
noastre şi milă de la Cel Preaînalt (de două ori). 


Slavă..., glasul al 6-lea 


După dreptate cântă psalmistul David: Minunat este Dumnezeu întru Sfinţii Săi! 
Minunaţi sunt înaintea ochilor noștri şi cuvioșii părinți Daniil şi Misail, că aceștia, 
ani îndelungaţi slujind Domnului întru osteneli, biruind patimile și lucrând virtuțile 
sufleteşti, şi-au împodobit căruntețile cu înțelepciunea şi vârsta bătrâneţilor cu vie- 
țuirea neîntinată; pentru care toți au cunoscut că har şi milă este întru cuvioşii Lui, 
rugători pentru sufletele noastre. 


Şi acum..., Dogmatica glasului 


Cine nu te va ferici, Preasfântă Fecioară, sau cine nu va lăuda prea curată naşterea 
ta? Că Cel ce a strălucit fără de ani din Tatăl, Fiul Unul-Născut, Acelaşi din tine, 
cea curată, a ieşit, negrăit întrupându-Se, din fire Dumnezeu fiind şi cu firea om 
făcându-se pentru noi, nu în două feţe fiind despărțit, ci în două firi neamestecate 
fiind cunoscut; pe Acela roagă-L, curată, cu totul fericită, să se mântuiască sufle- 
tele noastre. 

Vohod: Lumină lină a sfintei slave a Tatălui ceresc, celui fără de moarte, a Sfân- 
tului, Fericitului, lisuse Hristoase, venind la apusul soarelui, văzând lumina cea de 
seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti în toată 
vremea a fi lăudat de glasuri cuvioase, Fiul lui Dumnezeu, cel ce dai viaţă, pentru 
aceasta lumea 'Te slăveşte. 


Prochimenul zilei, Paremiile 


Din Înţelepciunea lui Solomon, citire: 
(3: 1-9) 


Sufletele drepţilor sunt în mâna lui Dumnezeu şi nu se va atinge de ele chinul. 
Părutu-s-a în ochii celor nepricepuţi că au murit şi s-a socotit pedepsire ieşirea lor 
şi mergerea de la noi sfărâmare, dar ei sunt în pace. Că înaintea feţei oamenilor de 
vor lua şi chinuri, nădejdea lor este plină de nemurire. Şi puţin fiind pedepsiţi, cu 
mari binefaceri vor fi dăruiți, că Dumnezeu i-a încercat pe ei şi i-a aflat vrednici de 
EI. Ca aurul în topitoare i-a lămurit pe ei, şi ca pe o jertfă de ardere întreagă i-a 
primit. Şi în vremea cercetării lor vor străluci și ca scânteile pe paie vor fugi. 
Judeca-vor limbi şi vor stăpâni popoare şi va împărăţi într-înşii Domnul în veci. 
Cei ce nădăjduiesc spre Dânsul vor înţelege adevărul şi credincioşii în dragoste vor 
rămâne cu El. Că har şi milă sunt peste cuvioşii Lui şi cercetare întru aleşii Lui. 


Din Înţelepciunea lui Solomon, citire: 
(5: 16-24; 6: 1-3) 


Drepţii în veci vor fi vii şi întru Domnul plata lor şi purtarea de grijă pentru dânșii 
de la Cel preaînalt. Pentru aceasta, vor lua împărăţia podoabei şi stema frumuseţii 
din mâna Domnului; căci cu dreapta Sa îi va acoperi pe ei şi cu braţul Său îi va 
apăra. Lua-va toată arma dragostei Lui şi va într-arma făptura spre izbânda asupra 
vrăjmașilor. Îmbrăca-se-va în zaua dreptăţii și Își va pune coif, judecata cea 
nefățarnică. Lua-va pavăză nebiruită sfințenia şi va ascuţi cumplită mânie ca o 
sabie; şi va da război împreună cu ei lumea asupra celor fără de minte. Merge-vor 
drept nimeritoare săgețile fulgerelor şi ca dintr-un arc bine încordat al norilor, la 
țintă va lovi. Şi din mânia cea zvârlitoare de pietre pline se vor arunca grindine. 
Întărâta-se-va asupra lor apa mării şi râurile îi vor îneca de năprasnă. Sta-va 
împotriva lor Duhul puterii şi ca un vifor îi va vântura pe ei şi va pustii tot 
pământul fărădelegea şi răutatea va răsturna scaunele celor puternici. Auziţi, dar, 
împărați, şi înțelegeți, învăţați-vă, judecătorii marginilor pământului. Luaţi în 
urechi cei ce stăpâniți mulțimi şi cei ce vă trufiți între popoarele neamurilor. Că de 
la Domnul s-a dat vouă stăpânirea, şi puterea de la Cel preaînalt. 

Din Înţelepciunea lui Solomon, citire: 
(4: 7-15) 


Dreptul de va ajunge să se sfârșească mai înainte, întru odihnă va fi. Că bătrâneţile 
sunt cinstite, nu cele cu mulţi ani, nici cele ce se numără cu numărul anilor. Ci 
căruntețile sunt înțelepciunea oamenilor și vârsta bătrâneților este viața neîntinată. 
Plăcut fiind lui Dumnezeu, l-a iubit şi viețuind între păcătoşi, s-a mutat. Răpitu-s-a, 
ca să nu schimbe răutatea mintea lui sau înşelăciunea să înșele sufletul lui. Că 
râvna răutăţii întunecă cele bune şi neînfrânarea poftei schimbă gândul cel fără de 
răutate. Sfârşindu-se curând, a plinit ani îndelungați. Că plăcut era Domnului 
sufletul lui. Pentru aceea s-a grăbit a-l scoate pe dânsul din mijlocul răutății. ŞI 
popoarele, văzând, n-au cunoscut şi nici n-au pus în gând una ca aceasta: că har şi 
milă este întru cuvioşii Lui şi cercetare întru aleşii Lui. 


La Litie 


Stihira, glasul al 2-lea, însuşi glasul: Din tinereţe iubind calea virtuţii, aţi deprins 
nevoinţele cele stingătoare de patimi şi aţi învăţat pe oameni să urască plăcerile, 
izvor al durerilor. Drept aceea, cuvioşilor părinți Daniil şi Misail, vase pline de 
lumină ale Sfântului Duh făcându-vă şi de la Dânsul primind darul minunilor, 
rugaţi-vă pentru tămăduirea celor bolnavi cu trupul şi cu sufletul, pentru îndrep- 
tarea noastră pe calea pocăinţei celei adevărate şi pentru mântuirea tuturor celor ce 
vă cinstesc cu evlavie. 


Slavă..., glasul al 5-lea 


Lăudaţi şi vă veseliți, cetele călugărilor, că iată părinţii doririlor, cuvioşii Daniil şi 
Misail, astăzi se arată în Biserica Mântuitorului Hristos prin sfintele lor moaşte şi 
prin icoana lor. Veniţi să-i cinstim, ca pe nişte mărgăritare ascunse ale iubirii de 
Dumnezeu, că acum înaintea Preasfintei Treimi neîncetat se roagă pentru sufletele 
noastre. 


Și acum..., a Născătoarei de Dumnezeu, acelaşi glas 
Fericimu-te pe tine, de Dumnezeu Născătoare Fecioară, şi te slăvim, credincioşii, 
după datorie, pe tine, cetatea cea neclintită, zidul cel nesurpat, folositoarea cea tare 


şi scăparea sufletelor noastre. 


La Stihoavnă 

Stihiri, glasul al 2-lea: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Vrednici slujitori al lui Mântuitorului Hristos aţi fost, fericiţilor pustnici, litur- 
ghisind neîncetat dragostea lui Dumnezeu, căci ostenindu-vă în peşterile voastre, 
sufletele la ceruri aţi ridicat. Şi din slabi cu trupul şi în strâmtorări fiind, cu dorul 
după cele înalte şi dumnezeieşti aţi alergat, iubitorilor de Dumnezeu. 


Stih: Scumpă este înaintea Domnului, moartea cuvioşilor Săi. 


Râvnă pentru liniştire aţi avut, cuvioşilor Daniil şi Misail, căci învăpăiați de cu- 
vântul dumnezeiesc al Mântuitorului Hristos, floare a smereniei şi rai al harului v- 
aţi arătat, sfinților isihaşti. Şi chilii de piatră zidind cu osârdie pentru ostenelile 
sufletului, scris-aţi pe tăbliţele inimii legea şi cuvintele Domnului, de Dumnezeu 
văzătorilor. 


Stih: Minunat este Dumnezeu întru sfinţi Săi. 


Pe scara înălțată până la cer şi descoperită lui lacob ca nişte îngeri v-aţi urcat, şi 
adâncul Proniei dumnezeieşti l-aţi pogorât pe pământ, văzut-aţi strălucirea 
nesfârşită a Luminii celei neapropiate, cuvioşilor. Astfel, închinarea de taină şi 
zborul către ceruri al inimii ni-l arătaţi nouă în biserică. 


Slavă..., glasul al 5-lea 


Cuvioşilor părinţi, glasul Evangheliei Domnului auzind, lumea aţi părăsit, bogăția 
şi slava întru nimic le-aţi socotit; pentru aceasta, tuturor aţi strigat: lubiți pe 
Dumnezeu și veţi afla har veşnic. Nimic să nu cinstiți mai mult decât dragostea lui, 
ca, atunci când va veni întru slava Lui, să aflați odihnă cu toţi Sfinţii! Cu ale căror 
rugăciuni, Hristoase, păzeşte și mântuieşte sufletele noastre. 


Și acum... a Născătoarei de Dumnezeu - a Invierii, acelaşi glas 
Biserică şi uşă ești, palat şi scaun al Împăratului, Fecioară prea cinstită, prin care 


Izbăvitorul meu, Hristos Domnul, celor ce dormeau întru întuneric S-a arătat, 
Soarele dreptăţii fiind, vrând să lumineze pe cei pe care i-a zidit după chipul Său, 

cu mâna Sa. Pentru aceasta, cu totul lăudată, ca una ce ai agonisit ca o Maică 
îndrăzneală către Dânsul, roagă-L neîncetat să se mântuiască sufletele noastre. 


Troparul Sfinților, glasul 1: 


Podobie: Piatra fund pecetluită de iudei şi ostaşii străjuind prea curat trupul Tău, 
înviat-ai a treia zi, Mântuitorule, dăruind lumii viaţă pentru aceasta, puterile 
cerurilor strigau 'Ție, Dătătorule de viaţă: Slavă învierii Tale, Hristoase; slavă îm- 
părăţiei Tale; slavă rânduielii Tale, Unule, lubitorule de oameni. 


Dascăli ai rugăciunii neîncetate şi ai luptelor duhovniceşti v-aţi arătat, cuvioşilor 
Daniil şi Misail, că de iubirea Mântuitorului Hristos nedespărțiţi fiind, cu apos- 
tolească râvnă Preasfintei Treimi aţi slujit cu osârdie, în peşteri nevoindu-vă. Pen- 
tru aceasta cerem cu smerenie: Rugaţi-vă, să se mântuiască sufletele noastre! 


Dacă se face binecuvântarea pâinilor, se cântă Troparul cuvioşilor de două ori şi 
troparul: Născătoare de Dumnezeu Fecioară, bucură-te..., o dată. Dacă nu se face 
binecuvântarea pâinilor, se cântă Troparul cuvioşilor, Slavă..., Şi acum..., al 
Născătoarei — al Învierii, acelaşi glas (a se vedea la Vecernia mică). 


La Utrenie 


La Dumnezeu este Domnul..., Troparul cuvioşilor (de două ori), Slavă..., Și 
acum..., al Născătoarei - al Invierii, același glas (a se vedea la Vecernia mică). 


După întâia Catismă se cântă Sedelnele, glasul al 3-lea: 


Podobie: De frumuseţea fecioriei tale şi de prea luminată curăţia ta Gavriil mirân- 
du-se, a strigat ţie, Născătoare de Dumnezeu: Ce laudă vrednică voi aduce ţie? Sau 
cum te voi numi pe tine? Nu mă pricep şi mă minunez! Pentru aceasta, precum mi 
s-a poruncit, strig ţie: Bucură-te, ceea ce eşti plină de har. 


Dumnezeiesc păstor ai fost sihaștrilor, părinte Daniil, duhovnic iscusit, şi uce- 
nicilor ai dat înţeleptele tale sfaturi. Drept aceea, roagă-te împreună cu Misail, al 
tău vrednic ucenic, pentru cei ce vă laudă, cinstesc al vostru praznic şi cântă: 
Bucură-te, doime de sihaştri! 


Slavă..., Și acum..., 

Însăşi Podobie: De frumuseţea fecioriei tale şi de prea luminată curăţia ta Gavriil 
mirându-se, a strigat ţie, Născătoare de Dumnezeu: Ce laudă vrednică voi aduce 
ție? Sau cum te voi numi pe tine? Nu mă pricep şi mă minunez! Pentru aceasta, 
precum mi s-a poruncit, strig ţie: Bucură-te, ceea ce eşti plină de har. 


După a doua Catismă se cântă Sedelnele, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoților, a grăit: Fecioara naşte şi după naştere 
rămâne iarăşi fecioară. 


Cine nu va lăuda culmile de sfințenie pe care voi v-aţi înălțat, prea luminaţilor 
părinți? Că dorul vostru de ceruri nestins a rămas şi în toată viaţa aţi slujit lui 
Hristos întru smerenie, răbdare şi nevoinţă. Pentru aceasta acum cu Sfinții bucu- 
rându-vă în cereștile locașuri, rugați-vă pururea cu îndrăzneală să fim şi noi 
împlinitori poruncilor Domnului. 


Slavă..., Și acum..., 


Însăşi Podobie: Spăimântatu-s-a Iosif, lucru mai presus de fire văzând şi în minte a 
avut ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoților, a grăit: Fecioara naşte şi după naştere 
rămâne iarăşi fecioară. 


Polieleu și Mărimurile: 


Mărimu-vă pe voi, iubitorilor de Dumnezeu, pustnici, Daniil şi Misail, povăţuitori 
ai călugărilor şi împreună vorbitorilor cu Ingerii. 


Veniţi, toți credincioşii, să lăudăm pe cuvioşii Daniil şi Misail, zicând: pe lauda 
monahilor. 


Stihuri: 

1. Doamne iubit-am bunăcuviinţa casei Tale şi locul sălăşluirii slavei Tale. 

2. Aşteptând am aşteptat pe Domnul, că a căutat spre mine şi a auzit rugăciunea 
mea. 

3. Pentru cuvintele buzelor Tale eu am păzit căi aspre. 

4. Schimbat-ai plângerea mea întru bucurie, rupt-ai sacul meu şi m-ai încins cu 
veselie. 

5. Fericiţi cei ce locuiesc în casa Ta, în vecii vecilor te vor lăuda. 

6. Cine se va sui în muntele Domnului, sau cine va sta în locul cel sfânt al Lui? 


După Polieleu, Sedelnele, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


A 'Treimii icoană purtând în sufletele lor cuvioşii Daniil şi Misail, pe muntele 
Coziei s-au închinat în duh şi în adevăr, pogorârea Cuvântului au înţeles cu 
făptuirea. Pentru aceasta, roua sfințită a Duhului Celui de viaţă făcător o au primit. 
Izvoarele harului revărsaţi cu dragoste peste dreptslăvitorii creştini, cei ce vă 
cinstesc cu cântări şi măresc cu laude pomenirea voastră. 


Slavă..., Și acum..., 


Însăşi Podobie: Pe Înţelepciunea şi Cuvântul în pântecele tău zămislind fără 
ardere, Maica lui Dumnezeu, în chip de negrăit ai născut pe Cel ce a făcut toate şi 
în braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară curată, 
atunci să-mi dăruieşti ajutorul tău, că pe tine te am nădejde eu, robul tău. 


Antifonul întâi al glasului al 4-lea 


Prochimen, glasul al 4-lea: Cinstită este înaintea Domnului, moartea cuviosului 
Său. 


Stih: Ce vom răsplăti Domnului pentru toate câte ne-a dat nouă? 
Evanghelia de la Marcu (8: 34-38; 9:1) (vezi în Duminica a treia a Postului mare, 


la Liturghie): Zis-a Domnul: Cel ce voieşte să vină după Mine să se lepede de 
sine... 

34 Şi chemând la Sine mulţimea, laolaltă cu ucenicii Săi, le-a zis: „Dacă voieşte 
cineva să vină după Mine, să se lepede de sine, să-şi ia crucea şi să-Mi urmeze 
Mie. 

35 Că tot cel ce va voi să-şi scape viaţa, O va pierde; iar cel ce-şi va pierde viaţa 
pentru Mine şi pentru Evanghelie, acela o va mântui. 

36 Că ce-i foloseşte omului să câştige lumea întreagă şi să-şi păgubească 
sufletul? 

37 Sau ce ar putea să dea omul în schimb pentru Sufletul său? 

38 Că tot cel ce se va ruşina de Mine şi de cuvintele Mele în neamul acesta 
desfrânat şi păcătos, de acela şi Fiul Omului Se va ruşina când va veni întru 
slava Tatălui Său, cu sfinţii îngeri“. 


1. Şi le zicea lor: Adevărat grăiesc vouă că sunt unii, din cei ce Stau aici, care nu 
vor gusta moartea, până ce nu vor vedea împărăţia lui Dumnezeu, venind întru 
putere. * 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 


Ar Ar De dr dr Dr dr Dr Dr dr Dr dr dr dr dr A de dr A de Ar A dr dr 


Xp 2 IP IP IP 3 E II II 2 2 2 E E E E XX 


De De de e Ar e De De De dr De Dr Dr de De De De De Dr Dr De de de dr drd 


Xp PP XP 3 3 E 2 e 30 E 3 2 2 2 2 e 30 E IE IE 2 E XX 


17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 


Slavă..., glasul al 2-lea 


Pentru rugăciunile cuvioşilor Tăi Daniil şi Misail, Milostive, curăţeşte mulțimea 
greşelilor noastre. 


Și acum... 


Pentru rugăciunile Născătoarei de Dumnezeu, Milostive, curăţeşte mulţimea 
greşelilor noastre. 


Stih: Miluieşte-mă Dumnezeule după marea mila Ta, şi după mulţimea în- 
durărilor Tale, curăţeşte fărădelegea mea. 

Stihira, glasul al 6-lea: Cuvioşilor părinţi Daniil şi Misail, în tot pământul româ- 
nesc a ieșit vestirea faptelor voastre. Pentru aceasta în ceruri ați aflat plata oste- 
nelilor voastre. Taberele demonilor le-aţi pierdut, cetele îngereşti aţi ajuns, a căror 
viaţă fără prihană aţi urmat. Îndrăznire având către Hristos Dumnezeu, cereţi pace 
pentru sufletele noastre. 


Canoanele - Punem Canonul Născătoarei de Dumnezeu (al Paraclisului sau din 
Bogorodicină), cu Irmosul, pe 6, şi al cuvioșşilor pe 8. 


Canonul cuvioşilor 
Cântarea întâi 


Irmos: Apa trecând-o ca pe uscat şi din răutatea Egiptului scăpând, israiliteanul 
striga: Izbăvitorului şi Dumnezeului nostru să-l cântăm. 


Stih: Sfinţilor cuvioşi părinţi, rugaţi-vă lui Dumnezeu pentru noi! 


Cu iscusinţă te-ai suit la cer, cuvioase părinte Daniil, şi zidire nouă te-ai făcut spre 
călăuzirea şi luminarea celor ce aleargă la mijlocirea ta. 

Stih: Sfinţilor cuvioşi părinţi, rugaţi-vă lui Dumnezeu pentru noi! 


Ca dintr-o făclie luminoasă darul isihiei dumnezeieşti s-a răspândit din fiinţa ta 
cuvioase părinte şi în toată Biserica s-a răspândit mireasma sfinţeniei tale. 


Stih: Sfinţilor cuvioşi părinţi, rugaţi-vă lui Dumnezeu pentru noi! 

Ca la un izvor de apă vie veneau spre tine, cuvioase părinte Daniil, toţi pustnicii 
din Muntele Cozia, ca să primească înţelepciunea şi darurile Duhului ce izvorau 
din viaţa şi faptele tale. 


Al Născătoarei 


De boli, de dureri şi de întristări, Stăpâne Hristoase, Te rugăm să ne izbăveşti pen- 
tru mijlocirea Maicii Tale şi a Sfinţilor Tăi cuvioşi. 


Catavasiile praznicului 

Cântarea a III-a 

Irmos: Doamne, cel ce ai făcut cele de deasupra Crugului Ceresc şi ai zidit Bise- 
rica, Tu pe mine mă întăreşte întru dragostea Ta, Cel ce eşti marginea doririlor şi 
credincioşilor întărire, unule lubitorule de oameni. 

Stih: Sfinţilor cuvioşi părinţi, rugaţi-vă lui Dumnezeu pentru noi! 

Fericiţi sunteţi, voi, Sfinților cuvioşi Daniil şi Misail, că mai presus de toate cele 
pământeşti pe Dumnezeu L-aţi iubit şi aţi lucrat mântuirea sufletelor voastre, 
povăţuiţi-ne şi pe noi pe cale Impărăţiei cerurilor aşa cum aţi îndrumat pe sihaştrii 
din Munţii Coziei. 

Stih: Sfinţilor cuvioşi părinţi, rugaţi-vă lui Dumnezeu pentru noi! 

Spre folosul duhovnicesc al călugărilor şi credincioşilor, ca nişte iubitori de linişte 
şi de viaţă pustnicească, aţi dăltuit cu multă trudă lăcaşe pustniceşti unde florile 


pustiei să crească sub ocrotirea şi îndrumarea voastră. 


Stih: Sfinţilor cuvioşi părinţi, rugaţi-vă lui Dumnezeu pentru noi! 

Pentru sihaştrii din muntele Cozia v-aţi pus sufletul chezaş înaintea lui Dumnezeu, 
sfinţilor, pătimind dureri lăuntrice ca să-i naşteţi în Hristos căci pe toţi deopotrivă 
îi păzeaţi întru dragostea Lui. 


Al Născătoarei 


De primejdii cumplite şi de nevoi apăraţi-ne, sfinților cuvioşi, pe cei ce vă cinstesc 
şi cu evlavie sărută icoana voastră şi sfintele moaște, că voi pentru noi vă rugaţi cu 
Maica lui Dumnezeu. 


Sedelnele, glasul al 8-lea: 


Podobie: Porunca cea cu taină luându-o întru cunoştinţă cel fără de trup în casa lui 
Iosif, degrab a stat înainte, zicând celei ce nu ştia de nuntă: Cel ce a plecat cu 
pogorârea cerurile încape fără schimbare tot întru tine, pe care şi văzându-l în 
pântecele tău luând chip de rob, mă spăimântez a striga ție: Bucură-te, mireasă 
pururea Fecioară! 


Înaintea Împăratului a toate aţi umblat în viaţa voastră, Sfinţilor, şi acum cu 
sufletul Îi staţi înainte, cuvioşilor Daniil şi Misail, îndreptători ai cetelor călugărești 
prin lucrare şi prin cuvânt. Drept aceea, rugaţi-vă Domnului să dobândim milă în 
ziua judecății. 

Slavă... Și acum... 

Însăşi podobia: Porunca cea cu taină luându-o întru cunoştinţă cel fără de trup în 
casa lui Iosif, degrab a stat înainte, zicând celei ce nu ştia de nuntă: Cel ce a plecat 
cu pogorârea cerurile încape fără schimbare tot întru tine, pe care şi văzându-l în 
pântecele tău luând chip de rob, mă spăimântez a striga ție: Bucură-te, mireasă 
pururea Fecioară! 


Cântarea a IV-a 


Irmos: Auzit-am, Dumnezeule, auzul Tău şi m-am temut; înţeles-am lucrurile 
Tale, grăia proorocul şi am proslăvit puterea Ta. 


Stih: Sfinţilor cuvioşi părinţi, rugaţi-vă lui Dumnezeu pentru noi! 


Ingerescul chip primindu-l în Mânăstirea Cozia, după care dorind după rugăciunea 
neîncetată în peşteri v-aţi retras ca să staţi în lumina iubirii Mântuitorului Hristos. 

Că aici aţi zidit Mănăstirea Turnului prin privegherea născătoare de trezvie, Sfin- 
ților părinți, Daniil şi Misail. 


Stih: Sfinţilor cuvioşi părinţi, rugaţi-vă lui Dumnezeu pentru noi! 

Flămânzind şi însetând după cele cereşti v-aţi hrănit neîncetat din adâncul tainei lui 
Dumnezeu. Şi aţi biruit cu postirea poftele de suflet pierzătoare. lar acum vă des- 
fătaţi, sfinților pustnici, de lumina cea neapropiată a Împărăției lui Dumnezeu. 
Stih: Sfinţilor cuvioşi părinţi, rugaţi-vă lui Dumnezeu pentru noi! 

Prin nevoinţe mai presus de fire aţi tăiat cu sabia Duhului pornirile trupului pă- 
catului şi aţi primit înfierea cea de sus, nedespărțiți făcându-vă de iubirea Mân- 
tuitorului Hristos întru cele cereşti. 


Al Născătoarei 


Visterie a harului cunoaştem toți moaştele voastre, cuvioşi părinți Daniil şi Misail, 
cei ce de-a pururea pentru noi vă rugaţi cu Fecioara, Maică a lui Dumnezeu. 


Cântarea a V-a 


Irmos: Luminează-ne pe noi, Doamne, cu poruncile Tale şi cu braţul Tău cel înalt, 
pacea Ta dă-ne-o nouă, lubitorule de oameni. 


Stih: Sfinţilor cuvioşi părinţi, rugaţi-vă lui Dumnezeu pentru noi! 


Ca nişte miei de junghiere pe jertfelnicul de închinare al pustniciei în munte v-aţi 
arătat, cuvioşilor Daniil şi Misail, Mănăstirea Turnu pe piatra Hristos zidindu-o. 


Stih: Sfinţilor cuvioşi părinţi, rugaţi-vă lui Dumnezeu pentru noi! 


Dumnezeiescul dar şi prefacerea duhovnicească le-aţi primit prin vieţuirea voastră 
pustnicească, chip al iubiri părinteştii pe voi cunoscându-vă. 


Stih: Sfinţilor cuvioşi părinţi, rugaţi-vă lui Dumnezeu pentru noi! 


Mărturisire dumnezeiască a numelui Mântuitorului lisus Hristos şi închinare ne- 
clintită în Duh şi în adevăr ucenici v-aţi arătat Sfinților părinți, Danul şi Misail. 

Al Născătoarei 


Noi, cei luminaţi prin pilda vieţii voastre, cuvioşilor părinți, vă rugăm să ne păziți 
de ispitele celui viclean, ocrotindu-ne împreună cu Fecioara, Maica Domnului. 


Cântarea a VI-a 

Irmos: Curăţeşte-mă, Mântuitorule, că multe sunt fărădelegile mele şi Te rog, 
ridică-mă din adâncul răutăților; căci către Tine am strigat şi mă auzi, Dumnezeul 
mântuirii mele. 

Stih: Sfinţilor cuvioşi părinţi, rugaţi-vă lui Dumnezeu pentru noi! 

În lumina Evangheliei Domnului nostru lisus Hristos ați umblat, cuvioşilor, Daniil 
şi Misail, iar în inimă iubirea şi dorul de Dumnezeu agonisind, îmbrăcăminte de 
har aţi primit în dar. 

Stih: Sfinţilor cuvioşi părinţi, rugaţi-vă lui Dumnezeu pentru noi! 

Cu înfrânarea aţi uscat odrăslirile patimilor pământeşti şi înfierea cea de sus aţi 
primit prin suflarea duhului, că nedespărțiți v-aţi făcut de iubirea Mântuitorului 
Hristos. 


Stih: Sfinţilor cuvioşi părinţi, rugaţi-vă lui Dumnezeu pentru noi! 


In chiliile săpate în stâncă s-au nevoit cuvioşii isihaşti, Daniil şi Misail, şi pietre vii 
ale Bisericii pe ei s-au făcut, pentru viaţa veşnică. 


Al Născătoarei 


De supărări, de nevoi, de prigoniri şi de pagube păzeşte pe robii tăi, Maica lui 
Dumnezeu, că pe tine te avem toţi folositoare şi liman cu bună linişte. 


Condacul, glasul al 8-lea: Pe apărătorii credinţei şi fericiții călăuzitori ai călu- 
gărilor şi credincioşilor, pe sfeşnicele luminii dumnezeieşti şi rugătorii neîncetaţi ai 
Duhului să-i lăudăm, pe Daniil şi Misail, următorii Domnului, în cântări prea 
mărindu-i şi zicând: Rugaţi-vă să se mântuiască sufletele noastre! 


Icos: Graiul omenesc cum va putea să cuprindă cereasca lucrare, sau limba de lut 
cum va izbuti să aducă laudă vrednică celor ce s-au făcut îngeri în trup, cuvioşii 

Daniil şi Misail, cei ce poartă numele prorocilor? Dar, chemând în ajutor mijlo- 
cirea acestor părinți şi învăţători iscusiţi ai vieţii duhovnicești, cunoaştem puterea 
tainicei lucrări a rugăciunii lor neîncetate și, cu bucurie, glăsuim acestor purtători 
de Duh Sfânt învăţători de obşte: Rugaţi-vă să se mântuiască sufletele noastre! 


Sinaxar 


Intru această lună, octombrie, în ziua a 5- a, pomenirea Sfinţilor cuvioşi părinţi 
Daniil şi Misail de la Mănăstirea Turnu 


În decursul veacurilor creştine, numeroşi sihaştri s-au nevoit pe Muntele Coziei. 
Aceşti plăcuţi ai lui Dumnezeu au mers departe de lume, în sihăstria munţilor, 
întocmai marilor nevoitori ai Bisericii, devenind călugări desăvârşiţi, iubitori de 
nevoinţă şi de viaţă pustnicească. Ei se pregătiseră din vreme în post şi rugăciune, 
în ascultare şi citirea dumnezeieştilor Scripturi, ajungând să cunoască Psaltirea pe 
de rost. Alţii se rugau cu Rugăciunea lui lisus în desăvârşită linişte şi ascultare, 
nevoindu-se singuri ani îndelungaţi. La început şi-au construit bordeie, iar apoi şi- 
au săpat chilii în stânca muntelui, unde au trăit în post şi rugăciuni neîncetate, 
răbdând frigul, suferinţele şi ispitele de tot felul de la viclenii diavoli. Sfinţenia 
vieţii lor s-a făcut cunoscută multor călugări şi creştini, devenind adevărate pilde 
de rugăciune, nevoinţă şi vieţuire în Mântuitorul Hristos. 


Sfinţii cuvioşi pustnici Daniil și Misail s-au născut în a doua jumătate a veacului al 
XVI-lea în părțile Olteniei. Amândoi, încă din tinereţile lor, erau iubitori de 
nevoinţe pentru Dumnezeu şi doritori de viață sfântă, având o fierbinte dragoste 
către Mântuitorul lisus Hristos şi către prea curata Sa Maică. Drept aceea, 
ascultând de porunca cea sfântă a Domnului: Cel ce voieşte să vină după Mine să 
se lepede de sine să-şi ia crucea sa şi să urmeze Mie, au lăsat casă, părinţi, fraţi, 
rude şi prieteni, şi au intrat în Mănăstirea Cozia ca frați, viețuind în ascultare şi 
smerenie, urmând pe Fiul lui Dumnezeu, Cel ce s-a făcut ascultător Tatălui pentru 
noi, până la moartea pe cruce. Ei au deprins taina nevoinţelor, dobândind darul 
rugăciunii şi al iubirii de Dumnezeu. 


Deci, parcurgând după rânduială, toate încercările duhovniceşti, s-au supus porun- 
cilor stareţului lor şi ale fraților, fiind exemple vii de nevoinţă întru toate. Nu mult 
după ce au intrat în mânăstire, pentru multele lor osteneli şi pentru râvna lor după 
Dumnezeu, s-au făcut vrednici de mult dorita schimă a călugăriei, primind tun- 
derea de la egumenul lor. 

Cuviosul Danuil, fiind cunoscător al Sfintelor Scripturi şi al învățăturilor Sfinţilor 
părinți, dar având şi viaţă vrednică şi iscusință în viaţa călugărească, a fost 
învrednicit de harul preoţiei. Deci, ajuns ca făclia în sfeşnic, prin viaţă smerită şi 
curată, s-a făcut repede cunoscut de părinţii din mânăstire, care şi l-au ales 
duhovnic şi povăţuitor pe calea mântuirii. 


Printre cei care se mărturiseau la cuviosul Daniil a fost şi vrednicul de pomenire, 
fericitul Misail, care i-a devenit şi ucenic duhovnicesc. Primind ascultarea de 
duhovnic, Sfântul Daniil a început şi mai cu osârdie a se nevoi, mergând din putere 
în putere şi sporind întru faptele cele bune, chip şi pildă făcându-se tuturor. După o 
vreme, dorind împlinire duhovnicească şi arzând de dragostea cea dumnezeiască, 
au hotărât să părăsească viaţa de obşte şi să meargă în pustnicie. 


Primind binecuvântare de la starețul lor, au mers dincolo de Turnul lui Traian, în 
ținuturile Muntelui Cozia, unde şi-au săpat chilii în stânca muntelui lângă izvoarele 
de apă ale pădurii liniştite. 


Multe au fost ispitele cuvioşilor, însă nici una n-a biruit setea lor de rugăciune, de 
linişte şi de osteneli. 


Sub acoperământul Maicii Domnului, în jurul cuvioşilor s-a adunat o mică obşte de 
frați nevoitori întru rugăciunea neîncetată, în privegheri, post şi în citirea cărților 
folositoare de suflet. De aceea, fericiţii Daniil şi Misail au ridicat o biserică de 
lemn pentru trebuinţele lor, în cinstea Intrării în biserică a Preasfintei Născătoare 
de Dumnezeu. 


Cuviosul Daniil era duhovnic al tuturor pustnicilor din împrejurimi, la el spove- 
dindu-se, după tradiție, şi Sfinţii sihaștri Neofit şi Meletie. Aceștia coborau din 
când în când, mai cu seamă în duminici şi sărbători, pentru a se spovedi şi pentru a 
se împărtăşi la Sfânta Liturghie săvârşită în acest schit, care, aflându-se în apro- 
pierea vechiului turn roman, s-a numit Schitul Turnu. 


Spre sfârşitul vieţii, cuviosul Daniil, a dat părinţilor care se nevoiau acolo rânduieli 
de viaţă pustnicească, apoi, cunoscându-şi mai înainte sfârşitul, le-a pus povăţuitor 
în locul lui pe ucenicul său, cuviosul Misail. 


Amândoi fericiții, Daniil şi Misail, după trecerea la cele veşnice, în prima jumătate 
a veacului al XVII-lea, au fost îngropaţi lângă altarul bisericuţei lor. 

Când, în anul 1676, mitropolitul Varlaam al Țării Româneşti a construit la schit o 
nouă biserică, de piatră, a așezat sfintele moaşte ale cuvioșilor Danul și Misail la 
temelia altarului bisericii celei noi. 

Astfel, cuvioşii Daniil şi Misail, avva şi ucenicul, s-au arătat vase alese ale Duhului 
Sfânt, înscriindu-se în rândul Sfinţilor cuvioşi sihaştri români, ca purtători de 
daruri duhovniceşti şi luminători prin vieţuirea sfântă. 


Cu ale lor sfinte rugăciuni, Doamne Iisuse Hristoase Fiul lui Dumnezeu, miluieşte- 
ne şi ne mântuieşte pe noi. Amin. 


Cântarea a VII-a 

Irmos: Tinerii, cei ce au mers din ludeea în Babilon oarecând, cu credința Treimii, 
văpaia cuptorului au călcat-o, cântând: Dumnezeul părinţilor noştri, bine eşti 
cuvântat. 


Stih: Sfinţilor cuvioşi părinţi, rugaţi-vă lui Dumnezeu pentru noi! 


In muntele vederii de Dumnezeu aţi fost purtaţi de duhul smereniei şi al iubirii de 
Dumnezeu şi de oameni, aprinşi fiind în inimi de focul ceresc al isihiei. 


Stih: Sfinţilor cuvioşi părinţi, rugaţi-vă lui Dumnezeu pentru noi! 


Luceferi ai Bisericii Olteniei v-aţi arătat şi umbrele înşelării diavoleşti aţi risipit, 
urcându-vă la ceruri cu sufletele, cuvioşilor, Daniil şi Misail. 


Stih: Sfinţilor cuvioşi părinţi, rugaţi-vă lui Dumnezeu pentru noi! 

Pe florile pustiei să-i lăudăm, pe cei ce s-au hrănit cu smerenia şi plini s-au arătat 
de sfântul har al rugăciunii şi evlaviei. Pe aceştia să-i cinstim cu laude în Biserica 
Domnului. 

Al Născătoarei 

Pe ai Tăi robi, Stăpâne, de primejdii îi scapă ca un Păstor prea blând, primind şi 
mijlocirea curatei Maicii Tale şi solirile Sfinţilor sihaştri Danul şi Misail, duhov- 


niceşti părinți. 


Cântarea a VIII-a 

Irmos: Pe Împăratul Ceresc, pe care Îl laudă Oştile îngereşti, lăudaţi-L şi-L prea 
înălţaţi întru toţi vecii. 


Stih: Sfinţilor cuvioşi părinţi, rugaţi-vă lui Dumnezeu pentru noi! 


Mărirea pământească lepădându-o din inimă, adâncul smereniei în voi a încăput, 
părinţi ai pustiei, binecuvântându-L pe Domnul în veci. 


Stih: Sfinţilor cuvioşi părinţi, rugaţi-vă lui Dumnezeu pentru noi! 

De râvna Bisericii Mântuitorului Hristos fund mistuiţi, Sfinţilor cuvioşi Daniil şi 
Misail, cu Sfintele taine dumnezeieşte v-aţi împărtăşit, binecuvântându-L pe Dom- 
nul totdeauna. 

Stih: Sfinţilor cuvioşi părinţi, rugaţi-vă lui Dumnezeu pentru noi! 

În crăpăturile stâncilor sihăstreşti s-au sfinţit, Sfinţii Daniil şi Misail iar după muta- 
rea lor la cele de sus cinstitele lor moaşte izvorăsc vindecări la toată făptura 
cuprinsă de durere. 


Al Născătoarei 


Noi te cunoaştem de Dumnezeu Născătoare şi Fecioară totodată, Marie, pe Hristos, 
al tău Fiu, de-a pururea slăvindu-L. 


Cântarea a IX-a 

Irmos: Cu adevărat te mărturisim pe tine Născătoare de Dumnezeu noi cei 
mântuiţi prin tine, Fecioară curată, împreună cu Cetele cele fără de trup, mărindu- 
te pe tine. 

Stih: Sfinţilor cuvioşi părinţi, rugaţi-vă lui Dumnezeu pentru noi! 

In lume, de aici chipul vieţii celei de veci vi s-a arătat în duh, că nu numai prin 
viaţă curată ci şi prin moarte aţi prea slăvit pe Hristos Domnul, în trupurile şi în 


sufletele voastre, mărturisind Invierea Lui. 


Stih: Sfinţilor cuvioşi părinţi, rugaţi-vă lui Dumnezeu pentru noi! 

Necontenită slujire aţi avut şi spre ascultarea călugărească şi spre bucuria cerească 
v-aţi nevoit. Şi în cele de dincolo v-aţi arătat pustnici iscusiţi în cele dumnezeieşti, 
în Împărăţia Domnului sălăşluindu-vă cuvioşilor. 


Stih: Sfinţilor cuvioşi părinţi, rugaţi-vă lui Dumnezeu pentru noi! 


Cu neclintită blândeţe şi îndelungă răbdare s-au dovedit în încercări cuvioşii 
sihaştrii, Daniil şi Misail, până la hotarul veşniciei Crucea au purtat-o cu dragoste, 
ridicându-se din mormântul păcatului şi din groapa stricăciunii. 


Al Născătoarei 


Cu blânda Ta privire, Stăpâne, cercetează poporul Tău şi-l păzeşte de orice rău, 
prin rugăciunile celei ce Te-a născut cu trup. 


Luminânda, glas 3: 
Podobie: Cu duhul în biserică... 


Întru lumina lui Hristos v-aţi îmbrăcat, în munte nevoindu-vă şi, precum oarecând 
pe Tabor, de lumina dumnezeiască v-aţi bucurat, cuvioşilor Părinți Daniil și Misail, 
dorita îndumnezeire dobândind şi îndrăznire câștigând a vă ruga pentru noi către 
Preasfânta "Treime. 


Slavă..., Și acum..., a Născătoarei, asemenea 


Tu te-ai făcut locaș sfințit, prea curată Fecioară, primind în pântecele tău pe Dum- 
nezeu Cuvântul, prin adumbrirea Duhului și vrerea Părintelui. Pentru aceasta, 
Preasfântă Maică a lui Dumnezeu, fă-ne vrednici și pe noi a fi locașuri Treimii. 


La Laude 
Glas 4 „Cel ce ai fost chemat...” 


Cu postiri îndelungate v-aţi nevoit şi cu osârdie aţi alergat spre cele de sus, 
Sfinților Daniil şi Misail, urmând părinților celor de demult, având ochii sufletului 
aţintiţi spre Pomul Vieţii şi spre Împărăţia cerurilor. Şi pătrunzându-vă de dra- 
gostea de Dumnezeu, cerul în peşterile voastre l-aţi pogorât cu smerenia, Sfinţilor 
pustnici. Pentru aceasta, prin rugăciunile voastre şi noi primim ajutor, şi luminare 
de sus luăm, iubitorilor de Dumnezeu. 

Ca nişte părinţii smeriți plini de dragoste dumnezeiască, Maicii Domnului i-aţi 
urmat în smerenie. Şi ca îngeri ai Domnului cu harul preoţiei v-aţi învrednicit. Şi 
cu cinste în sihăstrie viețuind, floarea smereniei şi a pocăinţei aţi crescut. Pentru 
aceasta împreună cu ucenicii voştri şi noi ne cucerim de povăţuirile şi rugăciunile 
voastre duhovniceşti, înfierea cea de sus aflând în sihăstria Turnului. 


Pentru fiii duhovniceşti, cuvioşilor pustnici, Daniil şi Misail, vă puneaţi şi sufletul 
şi trupul, multe ispite diavoleşti răbdând până în sfârşit, ca să-i naşteţi întru 
Hristos. Căci pe toţi îi iubeaţi la fel, isihaştilor, şi în focul iubirii şi al credinței îi 
îndemnați să fie stăruitori, de Dumnezeu iubitorilor! 


Slavă..., glas 8 


Mulţimile călugărilor pe voi, îndreptătorii, vă cinstim, Sfinților părinți Neofit şi 
Meletie, că prin voi pe cărarea cea dreaptă cu adevărat a umbla am cunoscut. 
Fericiţi sunteţi că lui Hristos aţi slujit şi puterea vrăjmașului aţi biruit-o, cei ce 
sunteţi cu Îngerii împreună vorbitori, cu drepții şi cuvioşii împreună locuitori, cu 
aceştia rugaţi-vă Domnului să mântuiască sufletele noastre. 


Și acum..., a Născătoarei de Dumnezeu 


Stăpână, primeşte rugăciunile robilor tăi şi ne izbăveşte pe noi de toată nevoia şi 
necazul. 


Doxologia mare, Troparele, ecteniile şi otpustul. 

La Liturghie 
Fericirile din Canonul Sfinţilor, pe 8: Cântarea a III-a pe 4 şi cântarea a VI-a pe 4. 
Apostolul din Epistola către Evrei (13: 7-16). Evanghelia de la Matei (10: 37-42; 


11:1, vezi la Tunderea în monahism): Zis-a Domnul: Cel ce iubeşte pe tată sau pe 
mamă mai mult decât pe Mine... 

Acatistul Sfinţilor cuvioşi Daniil şi Misail, de la Mânăstirea Turnu 





Rugăciunile începătoare 


În numele Tatălui și al Fiului și al Sfântului Duh, Amin. 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 

Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 

Apoi troparele de umilinţă, glasul 6: 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 

Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 

Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Șade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

De Dumnezeu încununaţilor nevoitori, care chilii în stâncă pustniceşte şi-au făcut, 
sihăstrind, din multa dragoste către Domnul şi începători fiind Schitului Turnu, cu 
evlavie cântări să le aducem toţi, din inimă strigând: Bucuraţi-vă, Sfinților cuvioşi 
părinți Danul şi Misail! 


Icosul 1 

Pe Piatra-Hristos v-aţi întărit, sfinților, ostenindu-vă în nevoinţe pustniceşti ani 
îndelungaţi. Pentru aceasta, lucrarea harului dumnezeiesc sfinţitor primind în ini- 
mile voastre, lăcaşuri ale PreaSfintei Treimi v-aţi făcut şi povăţuitori ai monahilor, 
întemeind Sihăstria de la Turnu, pe Muntele Coziei. Drept aceea, din inimă, vă 
cântăm: 

Bucuraţi-vă, făclii aprinse în sfeşnicul ceresc; 

Bucuraţi-vă, candele ce luminaţi inimile credincioşilor; 

Bucuraţi-vă, icoane purtătoare ale chipului lui Hristos; 

Bucuraţi-vă, trupuri sfințite îmbrăcate în nemurire; 

Bucuraţi-vă, suflete luminate de har; 

Bucuraţi-vă, văzători cu ochii duhovniceşti; 

Bucuraţi-vă, trăitori ai păcii întru Domnul; 

Bucuraţi-vă, cei născuţi din nou prin harul Duhului Sfânt; 

Bucuraţi-vă, dragoste şi iertare ce acoperă mulțime de păcate; 

Bucuraţi-vă, „preoţie sfântă” şi „seminţie aleasă”; 
Bucuraţi-vă, pietre vii în zidirea Bisericii lui Hristos; 
Bucuraţi-vă, biserici însufleţite ale slavei cereşti; 
Bucuraţi-vă, Sfinţilor cuvioşi părinţi Daniil şi Misail! 


Condacul al 2-lea 

Învăpăiaţi fiind de iubirea lui Hristos, aţi îmbrăţişat nevoinţele pustniceşti, fără a 
mai privi înapoi, spre ispitele lumii. Pentru aceasta, pe scara virtuților aţi suit ne- 
încetat, cântând Domnului: Aliluia! 


Icosul al 2-lea 

Îngeri în trup v-aţi arătat întâi în obştea Mânăstirii Cozia, Sfinţilor Daniil şi Misail, 
Îngerilor urmând cu ascultarea. Apoi, însetaţi fiind de dorul dumnezeiesc, aţi putut 
urca pe stâncile săpate de voi la Turnu, vieţuind în bucuria „rugului aprins” al ru- 
găciunii, pentru care vă lăudăm, grăind: 

Bucuraţi-vă, cunoscători ai iubirii lui Hristos; 

Bucuraţi-vă, fii ai credinţei lui Avraam; 

Bucuraţi-vă, lumini pentru cei din întunericul necunoştinţei; 

Bucuraţi-vă, păzitori a1 cuvintelor lui Dumnezeu; 

Bucuraţi-vă, cei ce aţi biruit „pofta trupului şi trufia vieţii”; 

Bucuraţi-vă, mărturisitori ai Întrupării Fiului lui Dumnezeu; 

Bucuraţi-vă, cei ce aţi avut întru voi duhul adevărului; 

Bucuraţi-vă, luptători pentru „credinţa dată Sfinților”; 

Bucuraţi-vă, cei ce aţi purtat „pecetea Dumnezeului Celui viu”; 

Bucuraţi-vă, cei ce „v-aţi dezbrăcat de omul cel vechi”; 

Bucuraţi-vă, cei „îmbrăcaţi întru Hristos”; 

Bucuraţi-vă, comori de mare preţ ale virtuţilor; 

Bucuraţi-vă, Sfinţilor cuvioşi părinţi Daniil şi Misail! 


Condacul al 3-lea 

Toţi nevoitorii din împrejurimile Coziei pe tine, Sfinte părinte Daniil, te aveau ca 
duhovnic şi aflau, prin rugăciunile şi povăţuirile tale, bucuria înfierii dumnezeieşti, 
cântând, împreună cu tine, Atotţiitorului: Aliluia! 


Icosul al 3-lea 

În crăpăturile stâncilor s-au nevoit sfinţii „de care lumea nu era vrednică” şi au co- 
vârşit slăbiciunea trupului cu tăria duhului. Pentru aceasta şi după mutarea lor la 
cele de sus, cinstitele lor moaşte izvorăsc râuri de vindecări şi minuni, iar noi le 
aducem cântarea: 

Bucuraţi-vă, fii ai Împărăției veşnice; 

Bucuraţi-vă, agonisitori ai strălucirii din Rai; 
Bucuraţi-vă, lucrători cu puterea Duhului Sfânt; 
Bucuraţi-vă, alinători ai bolilor sufleteşti; 
Bucuraţi-vă, sprijinitori în multe încercări şi nevoi; 
Bucuraţi-vă, cei slăviți prin adevărata smerenie; 
Bucuraţi-vă, rugători înflăcăraţi de râvnă sfântă; 
Bucuraţi-vă, punți între cer şi pământ; 

Bucuraţi-vă, altare ale jertfei duhovniceşti; 
Bucuraţi-vă, pururea slujitori înaintea lui Dumnezeu; 
Bucuraţi-vă, inimi pline de pacea veşniciei; 
Bucuraţi-vă, pătimitori pentru dragostea lui Hristos; 
Bucuraţi-vă, Sfinţilor cuvioşi părinţi Daniil şi Misail! 


Condacul al 4-lea 

Fericiţi sunteţi voi, sfinţilor, că, prin plânsul şi pocăinţa voastră, v-aţi curățit inima 
şi aţi dobândit nepătimirea, cea mult dorită, depărtându-vă de ispitele lumeşti şi de 
bogăția trecătoare, dar dobândind vistieriile darurilor cereşti de la Dumnezeu, 
căruia cântaţi: Aliluia! 


Icosul al 4-lea 

În „pământul celor blânzi” v-aţi sălăşluit, cuvioşilor Daniil şi Misail, povăţuind la 
limanul cel lin mulțimea sihaştrilor din împrejurimile Coziei, pururea rugători pen- 
tru Biserică şi neam, ucenici ai voştri smeriţi, care vă lăudau în cântări ca acestea: 
Bucuraţi-vă, flori ale smereniei, crescute pe piscuri de munte; 

Bucuraţi-vă, cei milostivi şi blânzi faţă de semeni; 

Bucuraţi-vă, cei totdeauna „curaţi cu inima”; 

Bucuraţi-vă, văzătorilor de Dumnezeu; 

Bucuraţi-vă, „făcătorilor de pace” duhovnicească; 

Bucuraţi-vă, „fii ai lui Dumnezeu” după har; 

Bucuraţi-vă, cei a căror „răsplată multă este în ceruri”; 

Bucuraţi-vă, „sare a pământului şi lumină a lumi”; 

Bucuraţi-vă, ţarini adăpate cu lacrimile pocăinţei; 

Bucuraţi-vă,cei ce, prin osteneli, aţi urmat Pătimirii lui Hristos; 

Bucuraţi-vă, trăitori în lumina Întrupării Cuvântului; 

Bucuraţi-vă, cei ce „v-aţi răstignit trupul, împreună cu patimile şi cu poftele”; 
Bucuraţi-vă, Sfinţilor cuvioşi părinţi Daniil şi Misail! 


Condacul al 5-lea 

Flămânzind şi însetând după dreptate, aţi biruit cu postirea pofta trupului, iar acum 
vă adăpaţi din izvorul apei celei vii, curgătoare spre viaţa veşnică şi cântaţi, cu toţi 
Sfinţii lui Hristos: Aliluia! 


Icosul al 5-lea 

Prin nevoinţe mai presus de fire, prin răbdare, ascultare şi smerenie, aţi primit 
harul dumnezeiesc întru lumina cea necreată, care vă împodobea chipul în vremea 
rugăciunii, fericirea Raiului gustând-o, pentru care şi după mutarea cu sufletul la 
ceruri, în haină de nuntă staţi înaintea Mirelui Hristos, mijlocitori fiind pentru cei 
ce vă laudă cu graiuri ca acestea: 

Bucuraţi-vă, vase ale bunei credinţe; 

Bucuraţi-vă, sălaşe ale înţelepciunii şi înţelegerii; 

Bucuraţi-vă, pururea priveghetori asupra mişcărilor sufletului; 

Bucuraţi-vă, trezvie a minţii spre vederea duhovnicească; 

Bucuraţi-vă, trăitori ai temerii de Dumnezeu; 

Bucuraţi-vă, izvoare sfinte „din muntele cel cu umbra deasă”; 

Bucuraţi-vă, îmbrăţişări părinteşti pentru „fiii risipitori”; 

Bucuraţi-vă, vindecători ai neputinţelor omeneşti; 

Bucuraţi-vă, răbdare părintească „până ce Hristos ia chip” în oameni;! 

Bucuraţi-vă, povăţuire milostivă a celor stăpâniţi de patimi; 

Bucuraţi-vă, mâini întinse, cu iubire, spre ajutorarea săracilor; 

Bucuraţi-vă, sprijinitori ai celor bolnavi şi lipsiţi; 

Bucuraţi-vă, Sfinţilor cuvioşi părinţi Daniil şi Misail! 


Condacul al 6-lea 

Firea noastră, cea slăbită prin căderea în păcat, vindecare a aflat întru Hristos, întru 
care şi voi v-aţi îmbrăcat la Botez şi a cărui Pătimire mai mult aţi urmat-o prin 
ostenelile săvârşite întru pustnicie. Pentru aceasta şi părtaşi v-aţi făcut bucuriei 
Învierii Domnului şi, ca nişte Biserici ale Dumnezeului celui viu fiind, slăviţi acum 
pe PreaSfânta Treime, cântând: Aliluia! 


Icosul al 6-lea 

Cine poate să cânte, cu vrednicie, viaţa slăviţilor sihaştri? Sau cine poate spune 
nevoinţa sfinților, pe care, prin credinţă neclintită şi prin dragoste dumnezeiască, 
au putut s-o ducă la bun sfârşit? Ci Tu, din cer, Doamne, revarsă, peste noi, Mila 
Ta cea bogată, ca să vedem nestricăcioasa slavă a Sfinţilor Tăi nevoitori şi să cân- 
tăm: 

Bucuraţi-vă, suflete ce urmează voia lui Dumnezeu; 

Bucuraţi-vă, trupuri ce ascultă de suflete; 

Bucuraţi-vă, cei asemenea cu Îngerii netrupeşti; 

Bucuraţi-vă, cei ajunşi la asemănarea cu Dumnezeu întru virtute; 
Bucuraţi-vă, limanuri ale păcii duhovniceşti; 

Bucuraţi-vă, inimi milostive faţă de cei deznădăjduiţi; 
Bucuraţi-vă, braţe părinteşti mereu primitoare; 

Bucuraţi-vă, izbăvitori din robia păcatului; 

Bucuraţi-vă, iubitori ai tăcerii, uşa vorbirii de taină cu Dumnezeu; 
Bucuraţi-vă, mărturii vii ale sfințeniei Ortodoxiei; 

Bucuraţi-vă, părtaşi ai luminii Taborului; 

Bucuraţi-vă, foişoare ale pogorârii Sfântului Duh; 

Bucuraţi-vă, Sfinţilor cuvioşi părinţi Daniil şi Misail! 


Condacul al 7-lea 

Aprinşi de dor dumnezeiesc, asemenea proorocului Ilie, v-aţi făcut locuitori ai pu- 
stiei, mari postitori, rugători fierbinţi, flori ale smereniei şi pomi roditori ai harului, 
încă din viaţă, sfinților sihaştri. Deci, chilii de piatră făcând, cu osârdie, „aţi scris 
pe tăbliţele inimii cuvintele noului Legământ”, cântând neîncetat Domnului: Ali- 
luia! 


Icosul al 7-lea 

Spre folosul, cel de obşte, ca nişte iubitori de linişte, aţi dăltuit, cu multă trudă, 
lăcaş sihăstresc, unde monahii, ca nişte flori ale pustiei, aveau să crească sub ocro- 
tirea voastră. Pe acesta şi acum ocrotiţi-l din cer şi binecuvântaţi pe cei ce acolo se 
ostenesc, grăind către voi: 

Bucuraţi-vă, închinători „în duh şi adevăr”; 

Bucuraţi-vă, izvoare de apă vie; 

Bucuraţi-vă, suişuri către înălțimile Duhului; 

Bucuraţi-vă, făclii în sfeşnic de stâncă; 

Bucuraţi-vă, inimi în rugăciune; 

Bucuraţi-vă, grăiri slăvitoare de Dumnezeu; 

Bucuraţi-vă, livezi odrăslitoare de roade sufleteşti; 

Bucuraţi-vă, flori bine înmiresmate ale Raiului; 

Bucuraţi-vă, cei înstrăinaţi de duhul lumii; 

Bucuraţi-vă, cei încredinţaţi lui Dumnezeu; 

Bucuraţi-vă, făcători de minuni; 

Bucuraţi-vă, stele luminătoare celor din întuneric; 

Bucuraţi-vă, Sfinţilor cuvioşi părinţi Daniil şi Misail! 


Condacul al 8-lea 

Pentru sihaştrii din Muntele Coziei, pe care îi povăţuiaţi, precum şi pentru toţi fiii 
duhovniceşti, „vă puneaţi şi sufletul”, sfinţilor, „pătimind dureri” lăuntrice „ca să-i 
naşteţi întru Hristos”. Că pe toţi, deopotrivă, îi păzeaţi întru dragostea Lui, cea 
sfântă, ca să cânte, împreună cu voi: Aliluia! 


Icosul al 8-lea 

În peşterile munţilor, sihaştrii s-au sfinţit, iar, după mutarea lor la cele de sus, cin- 
stitele lor moaşte izvorăsc vindecări tuturor celor ce, deşi cuprinşi de durere, rugă- 
ciuni şi laude le aduc, zicând: 

Bucuraţi-vă, fii, prin har, ai Tatălui ceresc; 

Bucuraţi-vă, împreună moştenitori cu Hristos; 

Bucuraţi-vă, rodiri ale Duhului Sfânt; 

Bucuraţi-vă, trăitori ai lubirii milostive a lui Hristos; 

Bucuraţi-vă, cei ce v-aţi pus sufletul pentru ucenici; 

Bucuraţi-vă, cei preschimbaţi prin lucrarea harului; 

Bucuraţi-vă, umblători pe „calea, cea strâmtă, ce duce la Viaţă”; 

Bucuraţi-vă, „cei sfinții întru Adevăr”; 

Bucuraţi-vă, născători de credinţă în inimi; 

Bucuraţi-vă, cei pecetluiţi cu semnul mântuitor al Crucii; 

Bucuraţi-vă, împlinitori ai voii lui Dumnezeu; 

Bucuraţi-vă, privitori ai slavei celei neînserate; 

Bucuraţi-vă, Sfinţilor cuvioşi părinţi Daniil şi Misail! 


Condacul al 9-lea 
Cu neclintită blândeţe şi îndelungă răbdare v-aţi dovedit în încercări, cuvioşilor 
sihaştri, iar crucea, aţi purtat-o, cu dragoste, până la hotarul veşniciei, înviind din 
mormântul păcatului şi din groapa stricăciunii. Drept aceea, cântați lui Hristos ce- 
lui înviat: Aliluia! 


Icosul al 9-lea 

Pe scara, înălţată până la cer şi descoperită lui Iacob, ca nişte Îngeri aţi urcat, pri- 
vind adâncul nesfârşit al Luminii celei neapropiate, cuvioşilor părinţi. Astfel, ne- 
aţi învăţat pe toţi a căuta numai cele veşnice şi a vedea făptura în lumina voii 
dumnezeieşti, pentru care vă lăudăm, zicând: 

Bucuraţi-vă, vase ale lucrării Duhului Sfânt; 

Bucuraţi-vă, cei plini de dragoste nefăţarnică; 

Bucuraţi-vă, cinstitori ai „Părintelui luminilor”; 

Bucuraţi-vă, aflători ai lubirii Fiului lui Dumnezeu; 

Bucuraţi-vă, sălăşluiri ale Sfântului Duh; 

Bucuraţi-vă, neîncetat rugători pentru ţară şi lume; 

Bucuraţi-vă, cei ce v-aţi cercetat inima în toată vremea; 
Bucuraţi-vă, îndelung răbdători în osteneli şi boli; 
Bucuraţi-vă, împlinitori ai Evangheliei Domnului; 
Bucuraţi-vă, icoane ale fecioriei trupeşti şi sufleteşti; 
Bucuraţi-vă, cei neagonisitori de averi şi săraci de bunăvoie; 
Bucuraţi-vă, pilde de ascultare după Dumnezeu; 
Bucuraţi-vă, Sfinţilor cuvioşi părinţi Daniil şi Misail! 


Condacul al 10-lea 

Săltaţi şi vă veseliți, popoarelor, că iată „bărbaţii doririlor” duhovniceşti se arată 
astăzi la Mânăstirea Turnu, pe Valea Oltului, răspândind, prin Sfintele lor moaşte 
şi prin icoana lor, harul sfințitor şi tămăduitor, primit de la Hristos, înaintea căruia 
stând acum în ceruri, cântă neincetat: Aliluia! 


Icosul al 10-lea 

Vrednici slujitori ai lui Hristos aţi fost, fericiților pustnici, că inimile, Altar al jer- 
tfei de laudă vi le-aţi făcut şi zăvorându-vă în chilii de piatră, neîncetat vă rugaţi lui 
Dumnezeu „Cel ce a pus pe piatră picioarele voastre şi paşii voştri i-a îndreptat” 
spre loc de linişte şi nevoinţă, pentru care noi vă cinstim, grăind: 

Bucuraţi-vă, cei ce aţi ajuns la trezvie prin deasa priveghere; 

Bucuraţi-vă, cei ce aţi primit Tainele duhovniceşti prin credinţă; 

Bucuraţi-vă, cei întăriţi în nădejde şi iubire neabătută; 

Bucuraţi-vă, călăuzitori ai oamenilor pe calea mântuirii; 

Bucuraţi-vă, îndemnători ai păcătoşilor la pocăință; 

Bucuraţi-vă, cei necruţători cu păcatul, 

Bucuraţi-vă, făclii ale Învierii; 

Bucuraţi-vă, cei milostivi faţă de toată zidirea; 

Bucuraţi-vă, dreptare ale duhovniciei, întru spovedanie curată; 

Bucuraţi-vă, purtătorilor de Dumnezeu; 

Bucuraţi-vă, privitori ai celor ascunse ale inimii; 

Bucuraţi-vă, văzători ai celor de departe ca şi cum ar fi aproape; 

Bucuraţi-vă, Sfinţilor cuvioşi părinţi Daniil şi Misail! 


Condacul al 11-lea 

Cu „ochii aţintiţi la lisus, Începătorul şi plinitorul Credinței” aţi vieţuit, bineplă- 
când Domnului prin nevoinţele trupeşti şi sufleteşti, cele omorâtoare de patimi, 
apoi, prin ostenelile sădirii de virtuţi duhovniceşti, pentru care, pururea însoţiţi de 
smerenia cea adevărată, pe treptele sfinţeniei aţi suit. lar acum, plini fiind de harul 
Dumnezeiescului Duh, cântați PreaSfintei Treimi: Aliluia! 

Icosul al 11-lea 

Nume de prooroci purtând, cuvioşilor, virtuțile acelora le-aţi urmat, că, precum a 
fost izbăvit Daniil din groapa leilor, iar Misail, împreună cu Anania şi Azaria, de 
văpaia cuptorului a fost ferit în Babilon, aşa şi voi, de primejdia păcatului şi de 
amenințările diavoleşti ați scăpat, prin rugăciunea neîncetată către Hristos, prin 
smerenia cea ocrotitoare şi prin necontenita ostenire a trupului. Drept aceea, îm- 
preună cu dânşii, vă cinstim, zicând: 

Bucuraţi-vă, dascăli iscusiţi şi ucenici ascultători; 

Bucuraţi-vă, împreună lucrători ai sporirii duhovniceşti; 

Bucuraţi-vă, pomi ai virtuţii sădiţi lângă apele Oltului; 

Bucuraţi-vă, roade dulci ale lacrimilor amare; 

Bucuraţi-vă, glasuri de mulţumire către Domnul; 

Bucuraţi-vă, cei încredințaţi de dumnezeiasca purtare de grijă; 

Bucuraţi-vă, cei ce v-aţi lăsat călăuziţi de Cel Atotputernic; 

Bucuraţi-vă, miresme ale bunei-cuviinţe; 

Bucuraţi-vă, dulceaţă a înfrânării; 

Bucuraţi-vă, mângâietori prin cuvânt de blândeţe; 

Bucuraţi-vă, icoane mult luminoase ale desăvârşirii; 

Bucuraţi-vă, spice, însutit roditoare, ale Semănătorului ceresc; 

Bucuraţi-vă, Sfinţilor cuvioşi părinţi Daniil şi Misail! 


Condacul al 12-lea 

Fericiţi aţi fost, cu adevărat, cuvioşilor părinţi, că, după cuvântul psalmistului, „în 
legea Domnului a fost voia voastră şi la legea Lui aţi cugetat ziua şi noaptea”, 
ajungând „pomi răsădiţi lângă izvoarele apelor, care rod aţi dat la vreme” şi „toate 
câte aţi făcut au sporit”, pentru care lui Dumnezeu, aduceaţi pururea mulţumire, 
cântând: Aliluia! 


Icosul al 12-lea 

„Cinstită este înaintea Domnului, moartea cuvioşilor Lui”, iar despărţirea voastră 
de trup „câştig” veşnic vi s-a făcut, precum grăieşte Pavel apostolul, că, din această 
„vale a plângerii” către „corturile drepţilor” v-aţi dus, odihnă bine meritată dobân- 
dind , cu sufletul, în aşteptarea deplinei răsplătiri la sfârşitul veacurilor, pentru care 
grăim către voi: 

Bucuraţi-vă, comori de mult preţ ale Bisericii strămoşeşti; 

Bucuraţi-vă, întemeictori de obşte monahală; 

Bucuraţi-vă, ctitori de Lăcaşuri sfinte; 

Bucuraţi-vă, duhovnici plini de darul dreptei socotinţe; 

Bucuraţi-vă, învăţători înţelepţi; 

Bucuraţi-vă, plide de vieţuire călugărească; 

Bucuraţi-vă, îndrumători ai poporului credincios; 
Bucuraţi-vă, blânzi mustrători ai celor robiţi de păcate; 


Bucuraţi-vă, îndemnători ai celor credincioşi spre fapte de virtute; 


Bucuraţi-vă, călăuze neînşelate către ceruri; 


Bucuraţi-vă, vindecători ai bolilor noastre sufleteşti şi trupeşti; 


Bucuraţi-vă, rugători pentru mântuirea celor ce vă cinstesc; 
Bucuraţi-vă, Sfinţilor cuvioşi părinţi Daniil şi Misail! 


Condacul al 13-lea (de 3 ori) 


O, Sfinţilor cuvioşi părinţi Daniil şi Misail, monahi mult nevoitori, povăţuitori 
duhovniceşti iscusiți şi pururea mijlocitori pentru cei ce vă cheamă, rugaţi-vă să 
dobândim sănătate sufletească şi trupească, precum şi sporire în lucrarea porun- 
cilor Domnului, ca să fim vrednici şi noi de Împărăţia cerurilor cântând în veşnicie 


PreaSfintei Treimi: Aliluia! 
Apoi, se zice, din nou: 


Icosul 1 


Pe Piatra-Hristos v-aţi întărit, sfinților, ostenindu-vă în nevoinţe pustniceşti ani în- 
delungaţi. Pentru aceasta, lucrarea harului dumnezeiesc sfinţitor primind în ini- 
mile voastre, lăcaşuri ale PreaSfintei Treimi v-aţi făcut şi povăţuitori ai monahilor, 
întemeind Sihăstria de la Turnu, pe Muntele Coziei. Drept aceea, din inimă, vă 


cântăm: 

Bucuraţi-vă, făclii aprinse în sfeşnicul ceresc; 
Bucuraţi-vă, candele ce luminaţi inimile credincioşilor; 
Bucuraţi-vă, icoane purtătoare ale chipului lui Hristos; 
Bucuraţi-vă, trupuri sfințite îmbrăcate în nemurire; 
Bucuraţi-vă, suflete luminate de har; 

Bucuraţi-vă, văzători cu ochii duhovniceşti; 

Bucuraţi-vă, trăitori ai păcii întru Domnul; 

Bucuraţi-vă, cei născuţi din nou prin harul Duhului Sfânt; 
Bucuraţi-vă, dragoste şi iertare ce acoperă mulțime de păcate; 
Bucuraţi-vă, „preoţie sfântă” şi „seminţie aleasă”; 
Bucuraţi-vă, pietre vii în zidirea Bisericii lui Hristos; 
Bucuraţi-vă, biserici însuflețite ale slavei cereşti; 
Bucuraţi-vă, Sfinţilor cuvioşi părinţi Daniil şi Misail! 


Apoi, rostim această: 


Rugăciune 

Binecuvântate locuri de închinare ne-aţi lăsat în Muntele Coziei, Sfinților cuvioşi 
Daniil şi Misail, că, închinându-ne moaştelor şi icoanelor voastre şi intrând, cu 
evlavie, în peşterile săpate de mâinile voastre sfinte, primim puteri din harul 
dumnezeiesc, pe care le-aţi dobândit de la Hristos Domnul, ca o încununare a iu- 
birii voastre de Dumnezeu, până la jertfirea deplină de sine, prin ascultare, sme- 
renie, răbdare şi iubire de osteneală. 


Primiţi, aşadar, smerita noastră cântare de laudă şi ne pomeniţi în rugăciunile voa- 
stre, prin care mijlociţi înaintea lui Dumnezeu pentru Mânăstirea în care v-aţi ne- 
voit, pentru ţara în care aţi vieţuit şi pentru toată creştinătatea Ortodoxă. 


Cereţi de la Hristos, Dumnezeu-Omul, să păzească Biserica Sa de orice dezbinare, 
de năvălirea păgânilor şi de viforul rătăcirilor. 


Dăruiţi tuturor credincioşilor dreptslăvitori înţelepciune, stăruință în apărarea drep- 
tei credinţe şi spor în viaţa duhovnicească. 


Fii luminători ai monahilor pe calea cea strâmtă şi aducătoare de mântuire. Ca, 
astfel, să ne putem împărtăşi toți de slava şi bucuria, cea nepieritoare, în Impărăția 
cea veşnică, lăudând: pe Tatăl şi pe Fiul şi pe Sfântul Duh, în vecii vecilor! Amin! 


Condacul 1 

De Dumnezeu încununaţilor nevoitori, care chilii în stâncă pustniceşte şi-au făcut, 
sihăstrind, din multa dragoste către Domnul şi începători fund Schitului Turnu, cu 
evlavie cântări să le aducem toţi, din inimă strigând: Bucuraţi-vă, Sfinţilor cuvioşi 
părinţi Daniil şi Misail! 


Rostim, apoi, Rugăciunea: Cuvine-se, cu adevărat, să te fericim pe tine, Năs- 
cătoare de Dumnezeu, cea pururea fericită şi prea nevinovată şi Maica Dumne- 
zeului nostru. Ceea ce ești mai cinstită decât Heruvimii şi mai mărită, fără de ase- 
mănare, decât Serafimii, care, fără stricăciune, pe Dumnezeu Cuvântul ai născut, 
pe tine, cea cu adevărat Născătoare de Dumnezeu, te mărim. 


Și apoi se face Otpustul: Doamne, lisuse Hristoase, Fiul lui Dumnezeu, pentru 
rugăciunile prea curatei Maicii Tale, ale Sfinţilor cuvioşi Daniil şi Misail, de la 
Mânăstirea Turnu şi ale tuturor Sfinţilor, miluieşte-ne şi ne mântuieşte pe noi! 
Amin! 


Sursa: 


Ar Dr De De De de De Dr De De De De De Dr Dr De De De e de dr dr fr A 


Xp PP XP IP 2 E e 30 E 3 2 2 2 2 E 30 3 IE IE 2 E DP E E IP E XX 


Dr dr Dr De dr Dr Dr dr Dr dr dr dr dr dr de dr de De dr A de dr A dr dr 


https://chirho88888888.wordpress.com/2020/10/05/acatistul-sfintilor-cuviosi-daniil-si- 





misail-de-la-manastirea-turnu/ 


Xp PP 0 IP IP IP 5 3 II II II 2 2 2 E E E PX XX 
Xp 0 IP IP PP 3 II II 2 2 2 E E E E XX 


Ar Dr dr Dr Dr de Dr dr dr dr dr A de dr A de de A dr Ar A dr dr 


Die De de e Ar dr De De De De De Dr Dr de De De De De Dr Dr De de de dr dr d 


Xp PP XP 3 2 E 2 e 30 E 3 2 2 2 2 E 30 E IE 3 2 E XX 


Viaţa Sfinţilor cuvioşi Daniil și Misail de la Mănăstirea Turnu 


Colecţia 
DE t .__———. 
VITAE SANCTORUM 


VIAȚA SPINȚILOR 08009. DANI ȘI ESAlb 





Editura Praxis a Arhiepiscopiei Râmnicului 


Canonizarea Sfinților Daniil şi Misail de la Mănăstirea Turnu de către Sfântul 
Sinod al Bisericii Ortodoxe Române oferă credincioșilor posibilitatea cunoașterii 
nevoinţelor şi a sfințeniei vieții acestora. Cercetând izvoarele aghiografice păstrate 
în sihăstriile de pe Valea Oltului, Părintele Ştefan Zară şi Părintele Antim Motorga 
au alcătuit o prezentare duhovnicească a vieții acestor sfinți, lucrare ce a fost pu- 
blicată, spre zidirea sufletească a credincioşilor, la Editura Praxis a Arhiepiscopiei 
Râmnicului. 


Inceputurile vieţii sihăstreşti în munţii Coziei 


Despre monahismul românesc, în formă sihăstrească sau chinovială, ştim că în 
secolul XVII-XVIII trăia cu o mare intensitate spiritualitatea ortodoxă, carac- 
terizată printr-o aspră asceză şi prin practicarea rugăciunii lui lisus. Din experienţa 
Sfinților Părinţi, predanisită prin literatura patericală şi viețile sfinților, ştim cât de 

minunat este darul pustniciei, însă doar cei încercați duhovnicește îşi pot asuma 
această cale. Pustnicii s-au ostenit în toată vremea și în tot ceasul spre tăierea voii, 
lucrând la deplina ascultare, dăruindu-se cu totul lui Dumnezeu. S-au nevoit în 
postiri aspre şi îndelungate, ascultarea față de duhovnic (chiar dacă erau retraşi din 
obşte țineau legătura de cele mai multe ori cu un stareţ de care făceau ascultare 
deplină) şi rugăciuni cu lacrimi întărite de lucrarea tăcerii. 


În munţii Coziei exista o veche tradiţie sihăstrească ce l-a făcut pe domnitorul 
Radu, tatăl lui Mircea cel mare, să zidească Mănăstirea Cozia Veche, pe la 
începutul secolului al XIV-lea, iar mai apoi, spre sfârşitul aceluiaşi secol, Mircea 
cel mare construieşte Mănăstirea Cozia, punându-l stareţ pe Gavriil, un ucenic al 
Sfântului Nicodim de la Tismana. 


Cu siguranță că aceste zidiri de mănăstiri au avut ca necesitate prioritară înlesnirea 
participării pustnicilor, care sihăstreau de mult prin munţii Coziei, la Sfânta 
Liturghie în duminici şi sărbători pentru a se împărtăşi cu Dumnezeieștile Taine. 


Din scrierile ascetice aflăm că locul avea o importanță capitală în cei ce se hotărau 
să viețuiască în pustnicie, urmărindu-se îndeosebi locuri în care au pustnicit şi alții, 
învăluite duhovniceşte de prezenţa pustnicilor de dinainte, dar și locuri pustii 
stăpânite de duhuri necurate, rămânând ca pustnicii sălășluiți acolo, prin răbdare și 
rugăciune să izgonească cetele demonice. În acest sens, este relevantă o apoftegmă 
din Pateric, a avvei loan, egumenul Raithului: „Să nu spurcăm fiilor locul acesta, 
pe care părinții noştri l-au curățit de demon”. 


Spiritualitatea isihastă, fără doar și poate, s-a întărit în țara noastră prin venirea 
Sfântului Nicodim de la Tismana în Ţara Românească, dar mai apoi şi prin 
strânsele legături pe care le-a avut Țara Românească cu Sfântul Munte, de pildă cu 
Mănăstirea Cutlumuş, de unde a venit şi protosul acestei mănăstiri, Hariton, care a 
devenit al doilea mitropolit al Ţării Româneşti (1372-1380), imediat după 
mitropolitul Iachint (1359-1372), ultimul mitropolit de Vicina. 


Cel care l-a chemat în Ţara Românească pe Sfântul cuvios Nicodim de la Tismana 
se pare că a fost însuşi Sfântul ierarh Iachint, mitropolitul Ţării Româneşti, cu 
scopul de a organiza câteva lavre mănăstirești după modelul atonit. Cutlumușul are 
pentru noi o deosebită importanţă pentru că de această mănăstire se leagă primele 
contacte ale românilor cu Sfântul Munte Athos, contacte dovedite documentar, 
căci sigur acestea erau mult mai vechi. 

Viaţa pustnicească s-a dezvoltat în jurul Mănăstirii Cozia, în special în secolul al 
XVI-lea sub domnia Sfântului voievod Neagoe Basarab, astfel încât în a doua 
jumătate a secolului XVII, episcopul Varlaam al Râmnicului, viitor mitropolit al 
Tăru Românești, a și zidit biserica Mănăstirii Turnu. 


Viaţa Sfântului cuvios Daniil, pustnicul 


Acest cuvios cu viaţă sfântă a trăit şi s-a nevoit la începutul secolului al XVII-lea, 
alegând să urmeze lui Hristos pe calea monahală în Mănăstirea Cozia, acolo unde 
se păstrau rânduieli călugărești bune, cu specific atonit, pentru viaţa cea 
chinovicească. 


Întărindu-se bine în obşte, împlinea toate ascultările care i se dădeau, cu multe 
osteneli, slujind cu sârguință la toate treburile mănăstirii, încăt a dobândit virtuțile 
cele alese ca tăierea voii, supunerea față de cei mai mari, smerenia şi dragostea, 
depărtându-se cu totul de clevetire, de judecarea aproapelui, de osândirea celor 
slabi şi de defăimarea lor, căci şi spunea cum clevetirea şi osândirea prefac 
dulceaţa Liturghiei în amărăciune şi de aceea sunt cele mai grele păcate, atât 
împotriva aproapelui, cât şi asupra sufletului nostru. 


Deşi era cinstit în rândul obşti, el fugea de mândrie, acoperindu-și cu înţelepciune 
faptele sale cele bune. Dar a fost ales spre a fi duhovnic și povăţuitor al întregii 
obşti, încât timp nu mai avea deloc pentru sine, căutând să-i primească pe fraţi 
oricând spre a le da sfaturile cele folositoare. 


Din cuvintele cele insuflate de Dumnezeu, învăţa pe toţi cunoştinţa cea luminoasă 
a tainelor sfintei credinţe şi adâncindu-se şi el cu mintea în aceste taine, se aprindea 
din ele cu dor a sluji neîncetat lui Dumnezeu în aleasa linişte. Participa cu atenție 
la slujbele de obşte în biserică, însă văzând că mulțimea credincioşilor alerga la 
mănăstire ca la un liman, puțin era de a nu se clătina cu sufletul din liniștea sa cea 
mult dorită. 


În momentele libere se închidea în chilia sa plângând și tânguindu-se nemângâiat 
ziua şi noaptea, căci dorea mai cu osârdie a sluji Preadulcelui lisus şi Preacuratei 
Maicii Sale, vrând a petrece necontenit în rugăciuni și în gândirea la Dumnezeu. 
Socotea chiar că le poate fi mai de folos mulțimilor cu rugăciunea neîncetată 
pentru ei, și pentru aceasta râvnea mai mult spre a fi cu Dumnezeu după cum 
cugeta şi Sfântul Arsenie cel mare, zicând: „Dumnezeu știe că vă iubesc pe voi; dar 
nu pot să fiu şi cu oamenii și cu Dumnezeu”. De aceea, urmând acest îndemn, 
socotea viaţa și petrecerea sa din mănăstire a fi deșartă, pentru că n-a ajuns 

desăvârşit la împlinirea cuvintelor Evangheliei, căci în ea, spune Hristos, a nu ne 
îngriji de mâncare, de băutură, de îmbrăcăminte, de rude, de prieteni sau de 
ucenici, nici de cele de mâine şi nici măcar de noi înşine, de vreme ce oamenii sunt 
mai de preţ decât păsările şi iarba din țarină. 


Și dacă Dumnezeu, Purtătorul de grijă al tuturor, hrăneşte păsările şi țarina o 
îmbracă cu iarbă, cu atât mai vârtos pe oamenii care slujesc Lui, este Puternic a-i 
hrăni şi a-i îmbrăca, numai de ar căuta întâi Împărăţia lui Dumnezeu şi dreptatea 
Lui şi apoi toate acelea se vor adăuga lor. 


Din care cauză avea în minte să iasă din mănăstire la loc osebit și liniştit, fugind de 
gâlcevi şi zgomot; să se ducă într-un loc pustiu ca acolo să poată fi cu înlesnire 
împlinitor al cuvintelor Evangheliei. Şi aşa a ieșit din mănăstire cu binecuvântarea 
starețului său şi a trecut peste Olt, oprindu-se sub muntele Cozia. Cunoscând 
dinainte locurile acelea şi-a gândit unul ca să-şi poată săpa o peşteră. Și stânca pe 
care a ales-o vădește faptul că era cunoscător în cele ale pustiei, că pe atunci 
nimeni nu se ducea la această nevoinţă, fără să cerceteze locurile sau să fie ştiutor 
despre cum va trăi acolo. 


Peștera ce şi-a făcut-o Sfântul cuvios Daniil este bine așezată, cu vedere spre 
soarele cel de amiază, atunci când căldura lui este mai cu tărie, spre a usca 
umezeala scoasă de stâncile mai nisipoase din locurile acelea, făcându-i şi o 
ferestruică pentru o mai grabnică zvântare, îndreptată cu gura sa către adierea 
făcută dinspre Olt. 


De altfel ştia şi de pădurile de la poalele masivului, cu felurimea lor de arbuşti, 
bogate în roade, şi desigur că dintr-însele îşi făcea puţina hrană, căci din ele toți 
pustnicii de atunci luau mure, fragi, seminţe de fag, coajă de mesteacăn, cireşe 
sălbatice, muguri de brad, felurite rădăcini ale arbuștilor tineri, urzici, bureți, și tot 
soiul de plante tămăduitoare pe care le lăsau cîte o noapte în apă şi a doua zi gustau 
puţin din ea spre a-şi potoli durerile cele dinlăuntru, aduse de înfometarea cea peste 
măsura firii. 


Fiind întreg înţelept, nu putea să-și împlinească fără de rânduială viaţa cea 
pustnicească şi este învederat că ştia de ispitele peste măsură ale ei, cunoscând 
petrecerea cea mai presus de firea omenească a sfinților părinți, care urmau în trup 
vieţii îngereşti şi de la ele se aprindea cu mai multă dragoste pentru Hristos. Și 
numai așa putea să rabde nemăsurata asprime a iernilor, zăduful secetoaselor veri, 
foametea care umblă necontenit a lovi şi a răni pântecele şi care pe oricine îl fac a 
se deznădăjdui de viaţa sa. Însă la Sfântul Daniil răbdarea îi era legea de căpătâi, 

după cum dumnezeieștii Părinţi spun, că orice ar avea sihastrul a pătimi, să 
pătimească, însă din locul său să nu iasă, ci cu osârdie să ceară mila lui Dumnezeu 
şi de multe mângâieri nespuse şi minunate se va învrednici. Căci cununa nu este a 
celor ce încep nevoinţele, ci a celor ce le încheie pe ele şi în acestea îşi dau 
sufletul. 


Dar mai presus de acestea, Sfântul cuvios Daniil, cu viaţa cea pustnicească surpa și 
izgonea taberele cele nevăzute ale duhurilor celor rele, şi se folosea de rugăciunea 
cea neîncetată ca de o sabie ascuțită. Că nu puţine erau supărările pe care i le 
aducea vrăjmaşul, cum tot pustnicul ştie, că mai întâi prin zgomote înfricoşează, 
prin pocnituri şi trăsnituri, ba prin voci de oameni sau de fiare sălbatice, ba prin 
arătări de lumină sau chip de înger luminos, prin care înşeală cu ușurință pe cel 
necercat. Dar toate aceste măiestrii ale vrăjmașului pustnicul Daniil le-a trecut, și 
pe cel viclean l-a vădit şi l-a biruit. 


lar ce fel era răbdarea lui în pătimirea cea rea şi în ce chip era cu dânsul mila lui 
Dumnezeu se vede din statornicia lui în acea peşteră. Că douăzeci de ani a petrecut 
acolo în astfel de pătimiri și grele nevoinţe. Dar s-a făcut iscusit în războiul cel 
duhovnicesc şi aprins fiind cu lumina înţelepciunii celei înalte, Dumnezeu l-a pus 
în sfeşnic, ca şi pe alţii să-i povăţuiască. Pentru aceasta mulţi părinți veneau la 
dânsul ca să-l întrebe despre ispitele şi gândurile pe care le întâmpinau şi se 
foloseau de iscusinţa lui şi de subțirimea vederii sale, căci deosebea repede ce 
căutări erau din partea înşelării şi care erau adevărate, le spunea de ce duhuri 
necurate sunt luptaţi mai mult şi le arăta cu ce nevoinţe să lupte împotriva acestora. 
ŞI aşa a devenit părinte al sihaștrilor şi al călugărilor. 


Aici în deplina linişte putea să înalțe curate rugăciuni către Milostivul Dumnezeu 
atât pentru sine cât mai ales pentru popor, pentru pace în familiile lor, pentru 
bunăstarea lor, pentru ușurarea greutăților lor, pentru bătrâni şi tineri, bărbați şi 
femei, robi şi liberi, conducători şi supuşi, şi în scurt pentru toți şi pentru toate. 
Încă se ruga şi pentru văzduh să aibă deplină liniște şi ca pământul să dea bună 
aducere de roade. 


Deci s-a făcut ca unul dintre sfinți, încă fiind cu petrecerea în viaţa aceasta și 
dobândise în sine roadele Duhului cele adevărate, care sunt: „dragostea, bucuria, 
pacea, îndelungă răbdarea, bunătatea, facerea de bine, credința, blândeţea, 
înfrânarea, curăţia” (Galateni 5, 22-23). 


Alături de el a dorit a petrece și ucenicul său, cuviosul Misail, şi ca un părinte al 
acestuia, l-a primit şi l-a povăţuit la tot lucrul bun, avându-l pe sine nu numai ca pe 

un ucenic, ci ca pe un împreună nevoitor. Şi că acesta i-a urmat întru toate 
povăţuitorului său, vom arăta mai Jos, în viaţa lui scrisă osebit. 


Dar câte nu ar mai fi de spus despre acest minunat cuvios şi pustnic Daniil, că se 
făcuse strălucit cu viaţa şi trăia în peştera de sub stâncă precum arde o candelă sub 
icoană, luminând-o. 


Însă faptele sale ajung spre lauda lui şi spre folosul nostru, iar acum să spunem 
despre plecarea sa dintre noi în ale cerurilor lăcaşuri. Că fiind ucenicul şi împreună 
nevoitorul său cu el, până la oarecare bătrânețe a cuviosului, îl sprijinea şi îl ajuta, 
mângâindu-l cu puţin în neputințele sale, văzându-l mereu luminat și senin la 
suflet. Nu se temea nicidecum de despărțirea de viaţă, nici nu a pătimit vreo 
schimbare pentru așteptarea morții sale, ci a vorbit cu minte înaltă despre 
petrecerea monahicească, până la cea mai de pe urmă suflare. Atunci s-a văzut pe 
deplin dumnezeiescul dor, pe care îl ascundea în adâncurile sufletului său, către 
Hristos Dumnezeu şi către Preacurata Sa Maică, şi câtă dorinţă avusese să se 
dezlege de legăturile trupului, ca să ajungă mai iute să se unească cu El. Prin 
sfârşitul plăcut al vieţii sale pământești începea viaţa cea adevărată. Trupul său 
bine înmiresmat se odihnea cu somnul morţii aşteptându-şi deşteptarea la trâmbiţa 
cea de apoi. Ochii şi i-a închis singur cu bună cuviință, precum se închid în somnul 
cel firesc. Asemenea s-au închis și buzele cu potrivire şi mâinile şi le-a întins pe 
piept, după rânduiala care se obișnuiește la cei adormiţi. Toată aşezarea trupului s- 
a făcut cu bun chip de la sine și nu avea trebuință de cineva ca să-l aşeze sau să-l 
miște. 


Și cu obrajii udați de senine lacrimi, dintr-acelea din care izvorăşte bucurie, 
cuviosul Misail stătea nemişcat, neștiind ce să facă. Nu îndrăznea să-l mai 
deranjeze pe cel adormit şi de ar fi vrut nici nu avea cu ce, datorită liniştitului său 
somn cu care adormise pentru totdeauna. S-a înzdrăvenit cel puţin pentru a-i 
anunţa pe ceilalți părinţi şi degrabă peste lavra Coziei s-au așternut doi nori, unul 
mai negru ce avea să plouă picături de întristare peste monahii care-şi pierdeau 
sfântul lor povăţuitor, şi altul mai deschis şi mai iernatic, căci avea să fulguie peste 
aceeaşi monahi nădejdi bune, întrucât câştigau puternic mijlocitor la Dumnezeu 
pentru nevoile lor. 


În următoarele momente veneau spre peştera Sfântului Daniil cete de călugări, cete 
de credincioşi, cete de sfinți, cete de îngeri, cu toţii lăudând bună nevoinţa sa şi 
mai ales strălucita încununare cea de la Dumnezeu. Nu mai era nevoie să 1 se 
pregătească cele de îngropare, ba să zicem mai cu îndrăzneală că nici n-a fost 
îngropare. Că cea a prohodirii slujbă i-a fost făcută tot în peşteră, şi cu nimic nu |- 

au deranjat pe strălucitul Daniil, hotărînd să-i lase cinstitele oseminte în aceeaşi 
peşteră în care s-a nevoit în viaţa sa. Peştera aceea 1 se făcuse lui ca un cer. Că 
dintr-însa se lumina şi într-însa vedea pe Soarele Hristos, în loc de lună, avea 
icoana Maicii Domnului și în loc de stele, vedea desluşit pe sfinți. Și i s-a mai făcut 
peştera ca o evanghelie, căci după cum ea însemnează vestea bună, aşa îi dădea şi 
acea peşteră nădejdi bune şi făgăduinţe cereşti, locuire cu cetele celorlalți cuvioși şi 
petrecerea cu sfinții. Aceeaşi peșteră i s-a făcut lui şi cămară în care să aştepte a 
doua venire a Izbăvitorului. După cum spunea corifeul apostol Pavel, că cei ce-şi 
fac loruşi lege, şi se silesc a o împlini pe ea, după ea vor fi şi judecaţi, şi așa 
Sfântul cuvios Daniil, şi-a sculptat trăirea în legea peșterii şi desăvârşindu-și 
lucrarea, după ea a fost judecat şi a fost găsit vrednic de a fi împreună cu sfinții. 


A căruia lucrare şi noi o vedem astăzi, ca şi toți dreptslăvitorii creștini care vin în 
pelerinaj la ea, peştera având duhul râvnitor al cuviosului Daniil, jertfa sa care mai 
întâi se afla scrisă nevăzut pe lespedea inimii sale, iar acum văzut pe cele de piatră 
lespezi. Şi s-a adăugat sfinților, ca un prinos adus de neamul nostru lui Dumnezeu 
Tatăl, prin Fiul, în Duhul Sfânt. 


Sfântul Cuvios Misail, pustnicul 


Cuviosul Misail, odraslă din părinți binecredincioşi, intră în Mănăstirea Cozia de 
tânăr, petrecându-și viaţa în smerenie și în iubire desăvârşită de aproapele şi de 
Dumnezeu. Aici l-a cunoscut pe Sfântul cuvios Daniil şi negreşit şi l-a făcut 
duhovnic și povăţuitor al său, iar tradiția ține să ne amintească de faptul că i-a fost 
chiar ucenic de chilie, ceea ce ne vădeşte legătura duhovnicească dintre cei doi, pe 
de o parte, iar pe de alta darurile cu care era înzestrat monahul Misail, mai cu 
înlesnire cel al ascultării desăvârşite față de povăţuitorul său. 


Deci formarea duhovnicească a cuviosului Misail este legată cu desăvârşire de 
părintele său duhovnicesc, ca ucenic strălucind în umbra celui pururea luminat și 
întotdeauna aprinzându-se cu râvnă de la cuviosul Daniil. Fiind cel mai de aproape 
ucenic, cunoştea gândurile povăţuitorului său de a râvni la liniştea pustiei, și se 
împărtăşea de ele, însă la plecarea cuviosului Daniil, a fost oprit a-l urma, primind 
îndemnul de a se mai căli şi a împlini măsura bărbatului desăvârşit. 


Misail face și de data aceasta ascultare, dar întristat cu inima și îndurerat cu 
sufletul, încercând să poarte poverile cele apărute prin lipsa părintelui Daniil, 
duhovnicul mănăstirii. Obştea l-a văzut pe Misail ca următor fără șovăială al lui 
Daniil, şi în fapte, şi în trăire și în virtuţi. Și precum aurul se lămureşte în multe 
feluri de topitori, ca să se scoată toată întinăciunea şi rugina şi să rămână desăvârşit 

curat, tot aşa şi cuviosul Misail s-a lămurit prin multe feluri de încercări dureroase. 
Dar pe toate le-a purtat, trăgându-şi din ele adevărat folos, cel pentru sporirea 
duhovnicească. Din care cauză obştea l-a găsit vrednic de hirotonie, pentru 
împlinirea menirii sale de duhovnic şi povăţuitor. 


Era foarte păzit în vorbire şi cu multă socoteală în răspunsuri. lar răspunsul lui era 
adevărat şi foarte folositor, căci înţelegerea îi venea din darul lui Dumnezeu. 
Pentru aceea toți primeau cuvântul lui cu frică, ca din gura lui Dumnezeu, pentru 
că Dumnezeu grăia prin gura lui. lar acolo unde întâmpina vreo greutate, nu 
zăbovea în această stare, ci degrabă alerga la peştera de „după turn”, la părintele 
Daniil, şi de la el se lumina cu mai tainice şi mai luminate înţelesuri, găsind apoi 
leac tuturor bolnăvicioaselor probleme. 


Dar întrucât vedea sporirile cuviosului Daniil şi ostenelile lui cele mai presus de 
fire, ştiind şi darurile pe care le dă Dumnezeu celor ce se ostenesc pentru EI, 
râvnea vieţii lui, şi începea a se tulbura de gălăgia cea din mănăstire, dorind o viață 
mai liniștită. Şi aprinzându-se cu dor după viaţa cea pustnicească, căuta cu tot 
dinadinsul să se elibereze de îndatoririle pe care le avea la mănăstire, şi cu voia 
blagocinstitului stareț al Coziei, dar şi cu acordul povăţuitorului său, a ieşit din 
mănăstire şi s-a sălăşluit lângă cuviosul Daniil, care, nevoind să mai izgonească pe 
ucenic de la el, nici să-l mâhnească pe cel pe care îl avea ca pe un adevărat fiu 
după Dumnezeu, s-a dus cu dânsul şi săpând o altă peșteră lângă a sa, s-a bucurat 
cu duhul de împreună nevoitorul său. 


Peştera cuviosului Misail s-a făcut pe partea dinspre răsărit a stâncii coziene, 
aproape în același fel, ea luminându-se cu soarele cel de dimineață şi uscându-se 
cu adierea venită dinspre pădure. Şi intrând în ea cuviosul Misail s-a îndulcit 
gustând mierea liniştii, făcând ascultare la sânge față de povăţuitorul său. Și nu s-a 
despărțit de dânsul până la moartea lui, ca să-i moștenească faptele lui cele bune. 
Astfel, rugându-se neîncetat şi urmând aceeași rânduială ca a cuviosului Daniil, a 
pus în mintea sa neuitata pomenire a adevăratului Dumnezeu. 


Îşi păzea cu dinadinsul inima de gândurile de mândrie şi îşi îndrepta viaţa în 
smerită cugetare şi în blândeţe, aducându-și aminte de cuvintele Domnului care 
zice: „Învăţaţi-vă de la Mine că sunt blând şi smerit cu inima”. Și obosindu-şi 
trupul său cu ostenelile, sufletul şi-l ridica spre gândirea de Dumnezeu, iar într- 
armându-se cu pavăza credinţei şi cu rugăciune, biruia asuprelile vrăjmașului. Prin 
vederea deasă a părintelui Daniil se oblăduia de orice cădere, petrecând amândoi în 
Legea Domnului. Nu se îngrijeau de cele pământești, nici pentru ziua de mâine, 

muncindu-și trupurile cu postiri, privegheri și alte feluri de osteneli, mângâindu-se 
cu nădejdea învierii şi a fericirii ce va să fie în ceruri. 


Apoi vorbind mult din vieţile sfinților și luând aminte la isprăvile acelora, şi ei 
singuri se sârguiau să săvârşească unele ca acelea. Şi mai vârtos se întâlneau în 
acelaşi cuget, amintindu-şi totdeauna de ocrotitorii lor, Sfinţii prooroci Danul și 
Misail, unul care „gurile leilor în groapă le-a închis”, iar altul, împlinind numărul 
celor trei tineri care au fost aruncaţi în cuptorul din Babilon, şi care „ca într-o 
topitoare fiind aruncaţi, s-au răcorit nearși, împodobiţi fiind cu podoaba bunei 
credințe”. Și cugetând mereu la viețile acestor prooroci, cântau cântarea lor cea 
îngerească: „Binecuvântat eşti Doamne Dumnezeul părinților noştri şi lăudat şi 
prea slăvit este numele tău în veci (...). Căci cu suflet zdrobit şi cu duh de 
smerenie voim să fim primiți de Tine. Ca ardere de tot de berbeci şi de junci, ca 
zeci de mii de miei grași, aşa să fie jertfa noastră înaintea Ta astăzi şi înțelegere să 
găsească la Tine; că nu este ruşine celor ce nădăjduiesc în Tine. "Şi precum slugile 
împăratului Nabucodonosor căutau să înfierbânte cuptorul „cu catran şi cu smoală 
şi cu câlți şi cu viță” spre a-i nimici pe tineri, așa şi cetele de diavoli căutau să 
înfierbânte ispitele asupra Sfinţilor cuvioşi Daniil şi Misail spre a-i surpa din 
credința lor şi din osteneala lor. Dar precum atunci un înger al Domnului se 
coborâse şi „a făcut mijlocul cuptorului ca un duh de rouă suflând, şi nu s-a atins 
de ei focul nicidecum, nu i-a întristat şi nici nu 1-a stânjenit pe dânşii”, așa şi acum, 
cete de îngeri se coborau cu putere multă spre a-i păzi şi a le uşura ispitele şi a 
izgoni năvălirile diavolilor. lar pustnicii Daniil şi Misail întocmai ca cei trei tineri 
cântau: „Binecuvântaţi, îngerii Domnului pe Domnul, lăudaţi şi-L prea înălțaţi pe 
EI în veci”. 


Când erau udaţi de desele ploi de toamnă și picăturile intrau îndrăzneţe acolo unde 
vroiau să-şi întindă și să-și odihnească pentru puţin timp trupurile ostenite, sfinții 
CUVIOŞI cu nimic nu cârteau asupra lui Dumnezeu, ci cu bucurie îndemnau: „Bine- 
cuvântaţi, apele toate cele mai presus de ceruri, pe Domnul, lăudaţi şi-l. prea 
înălțați pe EI în veci”. Când frigul și gerul iernii amorţea trupurile lor şi le făcea 
aproape nesimţitoare, ei tot n-au cârtit, ci cântau: „Binecuvântaţi, rouă şi zăpadă, 
gheaţă şi ger, pe Domnul, lăudați şi-L prea înălţaţi pe EI în veci”. Supărări de le 
aduceau fiarele şi dobitoacele din împrejurimi, sau păsările cerului cele mai 
zgomotoase, sfinţii cuvioşi toate le răbdau, arătându-şi blândeţea faţă de creaţiile 
Dumnezeului celui Viu, şi le îndemnau şi pe ele poruncindu-le: „Binecuvântaţi, 
toate păsările cerului, fiarele şi toate dobitoacele pe Domnul, lăudaţi şi-L prea 
înălțați pe El în veci”. Şi pe scurt, toată natura înconjurătoare li se făcuse lor 
pricină prea bună spre a sluji cu inimă curată Domnului Atoateţiitorul şi 

Atoatefăcătorul. Că în aceasta Domnul şi-a lăsat unele din rațiunile Sale, învăluite 
şi tainice, ca omul descoperindu-le, pe EI să-L afle şi să-L slăvească. 


lar cuvioşii pustnici dintru aceasta aduceau slujbă lui Dumnezeu, și nu numai de 
natură se îndemnau la aceasta, ci înseşi trupurile lor şi le făcuseră ca o jertfă 
închinată Domnului, după cum şi apostolul Pavel zice: „să înfățișați trupurile 
voastre ca pe o jertfă vie, sfântă, bineplăcută lui Dumnezeu, ca o slujire a voastră 
cuvântătoare”(Romani 12,1). 


Iar ce mâhniri a pătimit cuviosul Misail după trecerea la cele veşnice a părintelui 
său duhovnicesc, nimeni nu poate spune, însă de înţeles poate să înțeleagă numai 
de s-ar lipsi pentru puţin de hrană, de apă sau de aer. Dar l-a fericit că s-a dezlegat 
de aceste legături pământeşti și a intrat în cămara Domnului său acolo unde i s-a 
gătit loc de odihnă. 


Și negreşit că, rămânând moaştele cuviosului Daniil acolo în peştera sa şi nefiind 
strămutate de acolo, cuviosul Misail venea deseori şi se închina cinstitelor moaște 
împărtăşindu-se de sfinţenie şi adăugându-și har peste har. Iar Dumnezeu, pentru 
rugăciunile lui, i-a dăruit ca mulțime de sihaștri și alți părinți care vroiau să se 
mântuiască, să vină la dânsul în peşteră, ca rugându-se, să-i izbăvească pe dânşii de 
întuneric ca de o cale alunecăcioasă şi să-i povăţuiască la calea luminii celei 
mântuitoare. lar el pe toţi îi primea cu dragoste şi învățându-i cum vor urma lui 
Hristos, pe unii îi slobozea la ale lor iar ceilalți rămâneau cu îndelungată vreme pe 
lângă peştera sa. 


ȘI mulți venind şi mărturisindu-se la cuviosul Misail, doreau a primi sfintele, 
dumnezeieştile, prea cinstitele şi de viaţă făcătoarele lui Hristos Taine, din chiar 
mâinile cuviosului părinte, din care cauză au socotit să zidească o biserică mică 
dinafară de peşteră. Și au mers cu toții la egumenul Coziei spre a primi 
binecuvântare după rânduială, şi luând-o şi pe cea arhierească, s-au dus și au 
început a zidi mai jos de peşterile cuvioşilor o biserică mică de lemn, cu 
catapeteasmă sculptată împodobită cu icoane, cinstindu-o cu hramul Intrării în 
Biserică a Preasfintei Născătoare de Dumnezeu. lar fraţii care s-au ostenit cu 
aceasta au şi pus acolo „nacealnic”, adică egumen, şi părinte duhovnicesc pe 
cuviosul Misail. 


ȘI mai toți sihaştrii care pustniceau în acei munți, de la Stânișoara şi până la 
Călimăneşti, de la lezer şi până la Bărbăteştii Pătrunsei, veneau aici Sâmbăta şi 
Duminica, participau la Sfânta Liturghie, se împărtăşeau, luau sfat de taină de la 
cuviosul Misail şi aşa se reîntorceau la peşterile şi chiliile lor. Unii apucaseră de şi- 

au făcut chili de lemn în jurul peșterilor celor dintâi pustnici, iar prin zidirea 
bisericuţei, ia naștere „Sihăstria lui Daniil şi Misail”. 


Însă isprăvile acestui al doilea pustnic, cuviosul Misail, cel ce a fost ucenic al 
cuviosului Daniil, nu au rămas sub obroc, ci ca o trâmbiţă răsunau peste munţii 
vâlceni, chemând spre sine uimirea tuturor. Că era atât de milostiv şi iubitor de 
oameni, încât nu putea să vadă pe cineva necăţit și să nu pătimească durerea 
împreună cu acela, şi să-i ajute după trebuinţa lui. Cei întristați din felurite pricini 
se mângâiau văzându-l; cei împietriți și nemiluiți se îndemnau spre lacrimi prea 
fierbinți, auzind umilincioasele lui învățături; cei somnoroşi şi leneşi, văzând 
mulțimea privegherii lui şi răbdarea stării celei de toată noaptea, se schimbau cu 
dumnezeiască schimbare, trecându-i neudaţi prin tulburata mare a vieţii, având 
necontenit mintea sa la Dumnezeu şi neîncetat spunând: „Doamne Tu eşti Cel ce 
opreşti valurile patimilor celor potrivnice şi potoleşti marea cea sărată a acestei 
vieți şi îmblânzeşti pornirile cele cu greu de purtat ale plăcerilor”. 


Și prin zidirea acelei bisericuțe, în care intra şi săvârşea Sfînta Liturghie, având 
grijă şi de smeriţii sihaștri care veneau la el, cuviosul Misail a început a se pregăti 
singur pe sine pentru călătoria la Biserica cea nefăcută de mână, veşnică, care este 
în lăcaşurile cereşti, de care Sfântul loan a scris în Apocalipsă zicând: „Domnul 
Dumnezeu Atotţiitorul este Biserică a ei”. Deci fiind gata în inima sa şi netulburat 
dinspre faptele sale, vroia în orice clipă şi era gata ca în orice ceas să fie dezlegat 
de acest trup, cum zice psalmistul: „Gata am fost şi nu m-am tulburat să păzesc 
poruncile tale”. 


Însă văzând că sosește vremea dezlegării şi a lepădării trupului lui, mângâia pe cei 
ce erau cu el, făgăduindu-se, că şi după ducerea sa de aici nu va părăsi acest loc, la 
care s-a nevoit împreună cu Sfântul Daniil, ci amândoi vor apăra şi vor cerceta 
sihăstria lor, ajutând celor ce viețuiesc într-însa, precum și celor ce vor veni la acel 
loc cu evlavie, închinători şi vieţuitori. lar când s-a apropiat fericitul sfârșit, s-a 
îmbolnăvit puţin, s-a rugat pentru mântuirea a toată lumea şi a dat mulțumire lui 
Dumnezeu pentru mila Lui cea mare pe care a făcut-o minunată spre dînsul. Apoi 
şi-a dat sfântul său suflet cu bucurie în mâinile Domnului Său, pe care l-a iubit și 
pentru care a pătimit atâtea osteneli, şi s-a numărat şi el împreună cu Sfântul cuvios 
Daniil, povăţuitorul şi împreună nevoitorul său. 


lar sihaştrii care erau mai în apropiere, auzind de pristăvirea cuviosului Misail, 
neîndoielnic că l-au socotit împreunat cu ceata sfinţilor, căci avusese atâta tărie să- 
şi săvârşească bine pustnicia, neschimbându-şi deloc canonul înfrânării, până la 
cea mai de pe urmă suflare. Şi credinţa lor nu a rămas nerăsplătită de Dumnezeu, 

căci la a treia zi a adormirii sale, făcându-i-se slujba de prohodire în aceeași peşteră 
în care s-a nevoit, părinţii monahi au văzut această minune, că moaştele cuviosului 
luminau peștera cea întunecoasă ca fiind aprinse de un foc, fiind împodobite cu 
bună mireasmă. lar după ce s-au închinat toţi acestui mare cuvios, trecând şi pe la 
peştera învecinată a Sfântului cuvios Daniil, le-au lăsat sfintele lor moaşte spre 
închinare tuturor credincioşilor. 


Iar cel între ierarhi Varlaam, mitropolitul Țării Româneşti, fiind atunci episcop al 
Râmnicului, în locul bisericuţei de lemn, a zidit una mai mare de piatră, pe la anul 
1676, căci acesta fusese mai înainte stareț al Mănăstirii Cozia şi pesemne că ştia 
bine de sfințenia vieţii lor şi de existenţa sfintelor moaște. Iar la îndemnul Sfinţilor 
pustnici Daniil şi Misail, atunci când a început biserica, a pus în temelia altarului 
sfintele lor moaște, lăsând ca adevărate mărturii despre ei inscrițiile "Daniil 
duhovnicul” şi ”Misail nacealnicul”. Și stând la temelia bisericii, aşa au lucrat în 
chip nevăzut, încât sihăstria lor mult a sporit, ajungând mănăstire mare, iar 
peşterile lor se văd până astăzi, fiind bine păstrate. 





Mulţi închinători vin cu picioare vesele să vadă luminoasele peşteri şi capătă acea 
simțire de taină care strigă în ei „minunat este Dumnezeu întru sfinții Să”. 


Deci să proslăvim şi noi pe Același iubitor de oameni Atoatedăruitor, pentru 
dăruirea acestor sfinți români, a cărora nevoinţe nici unul dintre oameni nu poate 
să le spună sau să le scrie, fără numai Singur Știutorul de inimi, Cel ce cunoaște 
cele nearătate şi cele ascunse, a Căruia limbă este condei ce scrie degrab. Acela a 
scris singur mai pe larg, în cărțile vieţii veşnice viaţa şi nevoinţele Sfinților cuvioşi 

Părinți Daniil şi Misail. lar noi să ne rugăm Aceluiaşi Dumnezeu să aflăm și 
numele noastre scrise în cărțile vieţii veşnice, cu darul şi cu iubirea de oameni a 
Celui întru toți începător al mântuirii noastre, a Domnului lisus Hristos, Căruia 
împreună cu Tatăl şi cu Duhul, se cuvine cinstea, slava, lauda şi stăpânirea, acum 
şi de-a pururea şi întru nesfârşiţii vecii vecilor. Amin! 

Arhid. Ştefan Sfarghie - Sinaxar - Sfânta muceniţă Haritina; Sfinţii cuvioşi 
Daniil şi Misail de la Mănăstirea Turnu 


5 octombrie 


Sfânta Muceniţă 
7iaritina 


Sfânta Haritina a trăit pe vremea lui Dioclețian (284-305) şi a comitelui Dometie. 
Rămasă orfană de tânără, a fost luată ca slujnică în casă de un om bun şi milostiv 
pe care-l chema Claudiu. Acela a crescut-o pe Haritina ca pe fiica sa, mai ales că ea 
era blândă, smerită, ascultătoare, tăcută şi înţeleaptă. 





Aflând comitele că ea este creştină, a scris stăpânului ei să o trimită la el pentru 
cercetare, dar Claudiu nu dorea să o dea pe mâna ostaşilor. 


Insă ea îi zicea: „Nu te mâhni, domnul meu, ci te bucură că mă voi socoti jertfă lui 
Dumnezeu”. 


Deci, zicând el: „pomeneşte-mă şi pe mine la cerescul Împărat”, o trimise pe ea cu 
ostaşii la dregător. 


Deci, mărturisind Sfânta Haritina cu mult curaj pe Hristos, i-au ras capul şi i-au 
turnat pe creştet jăratec. lar cu ţepuşe de fier înroşite în foc i-au împuns tot trupul. 
Apoi i-au legat o piatră de moară de gât şi au aruncat-o în mare, dar a ieşit din apă 
nevătămată. Pentru aceasta şi mai mult au chinuit-o până când fericita şi-a dat 
duhul în mâinile Domnului. 


2% 2 3 
Astăzi Biserica noastră îi pomeneşte şi pe Sfinţii cuvioşi Daniil şi Misail. Ei s-au 
născut în a doua jumătate a sec. al 16-lea în părţile Olteniei. Amândoi au lăsat casă, 
părinţi, fraţi, rude şi prieteni şi au intrat în Mănăstirea Cozia, unde vieţuiau în 
ascultare, smerenie şi aspre nevoinţe. 

Nu după mult timp au fost tunşi în monahism, iar cuviosul Daniil s-a învrednicit de 
harul preoţiei, devenind duhovnicul mănăstirii. Mai târziu, Daniil împreună cu 
Misail au plecat să vieţuiască în pustie, dincolo de „Turnul lui Traian”, în ţinuturile 
Muntelui Cozia. 


In pustnicie fiind, posteau şi se rugau, ajungând să cunoască Psaltirea pe de rost. 
Acolo au ridicat o biserică din lemn care s-a numit Schitul Turnu. 


La cuviosul Daniil se spovedeau toți pustnicii din împrejurimi, chiar şi Sfinţii 
Neofit şi Meletie. 


Sfinţii cuvioşi Daniil şi Misail au fost înmormântați lângă altarul bisericuţei lor, iar 
în 1676, mitropolitul Varlaam al Ţării Româneşti le-a mutat sfintele moaşte la 
temelia bisericii din piatră zidită acolo de el. Sfântul Sinod al Bisericii noastre i-a 
canonizat pe aceşti sfinţi români în anul 2016. 

lulian Dumitraşcu - Calendar Ortodox - Sfânta muceniţă Haritina; Sfinţii 
cuvioşi Daniil şi Misail de la Mănăstirea Turnu 





Sfântul Sinod al Bisericii Ortodoxe Române reunit joi, 25 februarie 2016, în 
şedinţă de lucru la Reşedinţa Patriarhală a hotărât canonizarea Sfinţilor cuvioşi 
Daniil şi Misail de la Mănăstirea Turnu, având ca zi de prăznuire data de 5 
octombrie. 


În decursul veacurilor creştine, numeroşi sihaştri s-au nevoit pe Muntele Coziei. 
Aceşti plăcuţi ai lui Dumnezeu au mers departe de lume, în sihăstria munţilor, 
întocmai marilor nevoitori ai Bisericii, devenind călugări desăvârşiţi, iubitori de 
nevoinţă şi de viaţă pustnicească. 


Ei se pregătiseră din vreme în post şi rugăciune, în ascultare şi citirea dumne- 
zeieştilor Scripturi, ajungând să cunoască Psaltirea pe de rost. Alții se rugau cu 
Rugăciunea lui lisus în desăvârşită linişte şi ascultare, nevoindu-se singuri ani 
îndelungaţi. 


La început şi-au construit bordeie, iar apoi şi-au săpat chilii în stânca muntelui, 
unde au trăit în post şi rugăciuni neîncetate, răbdând frigul, suferinţele şi ispitele de 
tot felul de la viclenii diavoli. Sfinţenia vieţii lor s-a făcut cunoscută multor 

călugări şi creştini, devenind adevărate pilde de rugăciune, nevoinţă şi vieţuire în 
Mântuitorul Hristos. 


1. Sfinţi cuvioşi pustnici Daniil şi Misail s-au născut în a doua jumătate a veacului 
al XVI-lea în părţile Olteniei. Amândoi, încă din tinereţile lor, erau iubitori de 
nevoinţe pentru Dumnezeu şi doritori de viaţă sfântă, având o fierbinte dragoste 
către Mântuitorul lisus Hristos şi către Preacurata Sa Maică. 


Drept aceea, ascultând de porunca cea sfântă a Domnului: Cel ce voieşte să vină 
după Mine să se lepede de sine să-şi ia crucea sa şi să urmeze Mie, au lăsat casă, 
părinţi, fraţi, rude şi prieteni, şi au intrat în Mănăstirea Cozia ca fraţi, vieţuind în 
ascultare şi smerenie, urmând pe Fiul lui Dumnezeu, Cel ce s-a făcut ascultător 
Tatălui pentru noi, până la moartea pe cruce. 


Ei au deprins taina nevoinţelor, dobândind darul rugăciunii şi al iubirii de Dumne- 
zeu. Deci, parcurgând după rânduială, toate încercările duhovniceşti, s-au supus 
poruncilor stareţului lor şi ale fraților, fiind exemple vii de nevoinţă întru toate. Nu 
mult după ce au intrat în mânăstire, pentru multele lor osteneli şi pentru râvna lor 
după Dumnezeu, s-au făcut vrednici de mult dorita schimă a călugăriei, primind 
tunderea de la egumenul lor. 


Cuviosul Daniil, fiind cunoscător al Sfintelor Scripturi şi al învățăturilor Sfinților 
Părinţi, dar având şi viaţă vrednică şi iscusinţă în viaţa călugărească, a fost 
învrednicit de harul preoţiei. Deci, ajuns ca făclia în sfeşnic, prin viaţă smerită şi 
curată, s-a făcut repede cunoscut de părinţii din mânăstire, care şi l-au ales 
duhovnic şi povăţuitor pe calea mântuirii. Printre cei care se mărturiseau la 
cuviosul Daniil a fost şi vrednicul de pomenire, fericitul Misail, care i-a devenit şi 
ucenic duhovnicesc. 


Primind ascultarea de duhovnic, Sfântul Danul a început şi mai cu osârdie a se 
nevoi, mergând din putere în putere şi sporind întru faptele cele bune, chip şi pildă 
făcându-se tuturor. După o vreme, dorind împlinire duhovnicească şi arzând de 
dragostea cea dumnezeiască, au hotărât să părăsească viaţa de obşte şi să meargă în 
pustnicie. 


Primind binecuvântare de la stareţul lor, au mers dincolo de Turnul lui Traian, în 
ținuturile Muntelui Cozia, unde şi-au săpat chilii în stânca muntelui lângă izvoarele 
de apă ale pădurii liniştite. Multe au fost ispitele cuvioşilor, însă nici una n-a biruit 
setea lor de rugăciune, de linişte şi de osteneli. 

Sub acoperământul Maicii Domnului, în jurul cuvioşilor s-a adunat o mică obşte de 
frați nevoitori întru rugăciunea neîncetată, în privegheri, post şi în citirea cărţilor 
folositoare de suflet. 


De aceea, fericiții Danul şi Misail au ridicat o biserică de lemn pentru trebuinţele 
lor, în cinstea Intrării în biserică a Preasfintei Născătoare de Dumnezeu. Cuviosul 
Daniil era duhovnic al tuturor pustnicilor din împrejurimi, la el spovedindu-se, 
după tradiție, şi Sfinţii sihaştri Neofit şi Meletie. 


Aceştia coborau din când în când, mai cu seamă în duminici şi sărbători, pentru a 
se spovedi şi pentru a se împărtăşi la Sfânta Liturghie săvârşită în acest schit, care, 
aflându-se în apropierea vechiului turn roman, s-a numit Schitul Turnu. 


Spre sfârşitul vieţii, cuviosul Daniil, a dat părinţilor care se nevoiau acolo rânduieli 
de viaţă pustnicească, apoi, cunoscându-şi mai înainte sfârşitul, le-a pus povăţuitor 
în locul lui pe ucenicul său, cuviosul Misail. 


Amândoi fericiţii, Daniil şi Misail, după trecerea la cele veşnice, în prima jumătate 
a veacului al XVII-lea, au fost îngropaţi lângă altarul bisericuţei lor. 


Când, în anul 1676, mitropolitul Varlaam al "Țării Româneşti a construit la schit o 
nouă biserică, de piatră, a aşezat sfintele moaşte ale cuvioşilor Daniil şi Misail la 
temelia altarului bisericii celei noi. 


Astfel, cuvioşii Daniil şi Misail, avva şi ucenicul, s-au arătat vase alese ale Duhului 
Sfânt, înscriindu-se în rândul Sfinţilor cuvioşi sihaştri români, ca purtători de 
daruri duhovniceşti şi luminători prin vieţuirea sfântă. 


2. Sfânta muceniţă Haritina lucra în casa lui Claudiu, un om bogat şi bun la suflet, 
dar păgân. Deşi rămăsese orfană de ambii părinţi şi fusese crescută de Claudiu, ea 
nu uitase de credinţa în Mântuitorul lisus Hristos pe care o primise de la mama sa. 


In anul 303 a început persecuția împăratului Dioclețian împotriva creştinilor. Hari- 
tina a fost dusă înaintea judecătorului împărătesc Domițian. 


Fiind supusă supliciilor, Sfânta muceniţă Haritina nu a renunţat la credința creştină, 
mărturisind cu putere pe Domnul nostru lisus Hristos. A suferit moarte martirică, 
iar trupul ei a fost îngropat creştinește de păgânul Claudiu. 

28 septembrie 2016 / Viaţa Eparhiei 


După slujba de sfințire Preafericitul părinte Daniel, patriarhul Bisericii Ortodoxe 
Române, împreună cu Preafericitul părinte loan al X-lea, patriarhul Antiohiei, și 
soborul ierarhilor prezenţi la sărbătoarea Sfântului ierarh martir Antim Ivireanul, 
au săvârșit Sfânta Liturghie pe scena amenajată în curtea mănăstirii, răspunsurile 
liturgice fiind date de grupul psaltic Tronos al Catedralei Patriarhale. 


După săvârşirea Sfintei Liturghii, în cadrul proclamării solemne a canonizării a 
celor patru noi sfinți care şi-au încununat viețile prin faptele sfințeniei în sihăstriile 
din munţii Coziei, Înaltpreasfinţitul părinte arhiepiscop Varsanufie a dat citire 
Tomosului Sinodal: „Smerenia noastră, la propunerea Sinodului Mitropolitan al 
Mitropoliei Olteniei, împreună cu toți membrii Sfântului Sinod al Bisericii 
Ortodoxe Române, privind la vieţuirea plăcută lui Dumnezeu a acestor fericiţi 
sfinți cuvioşi părinţi, care au sfinţit şi împodobit pământul Olteniei, luând aminte 
la râvna lor vrednică de laudă pentru rugăciunea şi apărarea dreptei credinţe şi 
căutând folosul duhovnicesc al poporului dreptmăritor ce poartă numele lui 
Hristos, urmând tradiţiei sfinte a Bisericii Ortodoxe, pe temei canonic şi sinodal, 
chemând în ajutor harul Preasfintei, Celei de o viaţă Făcătoarei şi Nedespărțitei 
Treimi, hotârăm ca de acum înainte şi în veci Sfinţii cuvioşi Neofit şi Meletie de la 
Mănăstirea Stânişoara, cu zi de pomenire în 3 septembrie, şi Sfinţii cuvioşi Daniil 
şi Misail de la Mănăstirea Turnu, cu zi de pomenire în 5 octombrie, să fie 
numărați între Sfinţii Bisericii şi să fie pomeniţi şi cinstiţi cu cântări de laudă în 
zilele lor de pomenire. Poruncim, de asemenea, în Duhul Sfânt ca vieţile, icoanele 
şi slujbele Sfinţilor cuvioşi Neofit şi Meletie, de la Mănăstirea Stânişoara, şi al 
Sfinţilor cuvioşi Daniil şi Misail, de la Mănăstirea Turnu, să fie primite cu evlavie 
de preoții, monahii şi credincioşii mireni ai Bisericii noastre”, a spus Înalt- 
preasfinţia sa. 


Au fost arătate, apoi, icoanele sfinților, racla cu moaştele Sfântului cuvios Neofit 
de la Mănăstirea Stânişoara şi au fost intonate troparele lor. 


În semn de recunoştinţă pentru primirea călduroasă, Preafericitul părinte patriarh 
Daniel a dăruit Înaltpreasfinţitului părinte mitropolit Irineu, Înaltpreasfinţitului 
părinte arhiepiscop Varsanufie şi Preasfinţitului părinte Emilian Lovişteanul, 
episcop-vicar al Arhiepiscopiei Râmnicului, Ordinul „Sfântul ierarh martir Antim 
Ivireanul” pentru arhierei, câte un engolpion cu chipul Sfântului ierarh Antim Ivi- 
reanul, câte o Evanghelie cu miniaturi şi o icoană a Sfântului ierarh martir Antim 
Ivireanul. 

De asemenea, părintele arhim. Sava Pleşa, starețul Mănăstirii Antima primit Ordi- 
nul „Sfântul ierarh martir Antim Ivireanul” pentru clerici, iar credincioşii au primit 
iconiţe cu chipul ocrotitorului Arhiepiscopiei Râmnicului. „Ne aflăm într-o regiune 
binecuvântată de Sfântul ierarh martir Antim Ivireanul, care a fost episcop la 
Râmnic între 1705-1708, iar aici a tipărit mai multe cărți, dintre care cele mai 
importante sunt Liturghierul împreună cu Molitfelnicul în 1706. Mai târziu, ele au 
fost tipărite tot de Sfântul ierarh Antim Ivireanul la Târgovişte în anul 1713, dar în 
mod separat. Aceste cărți au impus definitiv limba română în cultul Bisericii 
noastre şi o mulțime de rugăciuni formulate de Sfântul Antim sunt aproape identice 
până în prezent. Astăzi, ne aflăm într-un spaţiu de sfințire, de binecuvântare şi de 
mare lucrare misionară. (...) Ne rugăm ca Dumnezeu să binecuvânteze mitropolia 
şi arhiepiscopia acestea şi zona aceasta care are o tradiţie creştină foarte puternică, 
care trebuie păstrată, cultivată şi continuată cu multă bucurie”, a spus patriarhul 
României. 


Înaltpreasfinţitul Părinte arhiepiscop Varsanufie a mulţumit patriarhului Antiohiei 
şi al Întregului Orient pentru prezenţă, amintind că legăturile Bisericii Ortodoxe 
din Vâlcea cu Patriarhia Antiohiei sunt de peste 350 de ani, prin vizitarea a 5 
mănăstiri din ţinutul Vâlcii de către patriarhul Macarie al III-lea Zaim, împreună cu 
diaconul său Paul de Alep, dar şi printr-un ierarh vrednic, cu viaţă sfântă, Chesarie 
Halepliu, originar din Alep, care a păstorit în secolul al XVIII-lea. 


Totodată, Chiriarhul Râmnicului a mulţumit pentru prezenţă Înaltpreasfinţitului 
părinte loan, mitropolit de Rustavi, conducătorul delegaţiei Patriarhiei Georgiei. 


În semn de mulțumire pentru dragostea părintească şi pentru prezenţa Preafericirii 
Sale, Chiriarhul locului a dăruit patriarhului Bisericii Ortodoxe Române într-o 
mică raclă o părticică din moaştele Sfântului cuvios Neofit de la Mănăstirea Stâ- 
nişoara. Preafericirea sa a precizat că această raclă va fi aşezată în noua Catedrală 
Patriarhală. 


Până la miezul nopţii, credincioşii se pot închina în Sfântul Altar şi la racla cu 
moaştele Sfântului cuvios Neofit. De astăzi, racla cu moaştele Sfântului cuvios 
Neofit, de la Mănăstirea Stânişoara, sunt depuse permanent spre închinare pele- 
rinilor. 

Diac. Ştefan Sfarghie - Ne vom închina Sfinţilor Daniil, Misail, Neofit şi 
Meletie 





27 februarie 2016 


Sfântul Sinod al Bisericii Ortodoxe Române, reunit Joi, 25 februarie, în şedinţă de 
lucru, a aprobat canonizarea a patru noi sfinţi cuvioşi care au trăit în Arhiepiscopia 
Râmnicului. Sfinţii cuvioşi Daniil şi Misail de la Mănăstirea Turnu vor avea zi de 
prăznuire data de 5 octombrie, iar Sfinţii cuvioşi Neofit şi Meletie de la Mănăstirea 
Stânişoara vor fi prăznuiţi la data de 3 septembrie. 


Departe de lume, în sihăstria munților, trăind în curăție şi simțind în fiinţa lor 
aripile dorului de Dumnezeu, aceşti Sfinţi cuvioşi, Daniil şi Misail de la Mă- 
năstirea Turnu şi Neofit şi Meletie de la Mănăstirea Stânişoara, s-au arătat vase 
alese şi cinstite ale Duhului Sfânt, prin care Dumnezeu Şi-a arătat slava Sa. 


Devenind adevărate modele de rugăciune, nevoinţă şi vieţuire în Hristos, Sfinţii 
cuvioşi Daniil, Misail, Neofit şi Meletie au rămas şi vor rămâne în conştiinţa 
drept-măritorilor creştini din toată ţara, prin faptele bune şi viaţa neprihănită. 


Ca o încununare şi recunoştinţă aduse acestora, Sfântul Sinod al Bisericii Ortodoxe 
Române a hotărât în data de 25 februarie canonizarea lor, proclamarea canonizării 
urmând să aibă loc în luna septembrie a acestui an. „Este o pregătire pentru «Anul 
comemorativ al Sfântului ierarh martir Antim Ivireanul», serbat la Râmnic. Atunci 
când în septembrie vor fi organizate evenimente la Râmnic, unde timp de trei ani 
Sfântul ierarh Antim Ivireanul a fost episcop, va avea loc şi proclamarea cano- 
nizării acestor patru Sfinți cuvioşi. Este o bucurie mare, pentru că aceşti Sfinţi 
Cuvioşi, nevoitori, au sfințit cu rugăciunile şi nevoinţele lor pământul Țări 
Româneşti”, a subliniat Preafericitul Părinte Patriarh Daniel, în cuvântul de 
deschidere a lucrărilor Sfântului Sinod din data de 25 februarie. 


Cuviosul Daniil de la Mănăstirea Turnu 

Cuviosul Daniil s-a nevoit mai întâi în obştea sfintei Mănăstiri Cozia, la începutul 
secolului al 17-lea. EI a fost principalul duhovnic al Lavrei coziene şi al tuturor 
sihaştrilor de pe Valea Oltului. Dorind să urmeze pilda sfinţilor cuvioşi, s-a retras 
peste râul Olt, sub muntele Cozia. Acolo, săpându-şi o chilie în stâncă, s-a nevoit 
în ea peste 20 de ani, timp în care a reuşit să împlinească cu răbdare şi dragoste 
rânduiala monahală. Peştera se vede şi astăzi în curtea Mănăstirii Turnu, fiind bine 
păstrată. Câtă vreme a vieţuit la Turnu, cuviosul Daniil şi-a împlinit cu mare râvnă 
chemarea sa de părinte duhovnicesc, căutând, împreună cu ucenicul său Misail, 
sfinţenia vieţii în Hristos, ca arvună şi împlinire a Împărăției cerurilor. Amândoi au 
ars ca o făclie în sfeşnic pentru dragostea lui Hristos, împărtăşind şi celorlalți din 
iubirea, înţelepciunea şi bunătatea lor. Sfântul cuvios Daniil a trecut la viaţa veș- 
nică în chilia sa de piatră. 


Cuviosul Mlisail de la Mănăstirea Turnu 


Cuviosul Misail, ucenicul de chilie al duhovnicului Daniil, s-a nevoit mai întâi în 
Mănăstirea Cozia, la începutul secolului al 17-lea. Urmând părintelui său spiritual, 
s-a retras peste Olt, sub muntele Cozia, unde şi-a săpat o chilie alături de cea a 
duhovnicului, nevoindu-se în ascultare peste 20 de ani. 


Cu gândul mereu la Dumnezeu şi la mântuirea sufletului, cei doi isihaşti erau 
socotiți sfinţi chiar din timpul vieţii, deseori coborând la ei, din peșterile de pe 
muntele Stânişoara, şi alţi monahi, pentru a se mărturisi şi a se împărtăşi. 


Pe la jumătatea secolului al 17-lea, adunându-se mai mulţi sihaştri în jurul lor, 
ieroschimonahul Misail a ridicat o mică biserică de lemn cu hramul „Intrarea în 
Biserică a Maicii Domnului”, întemeind „Sihăstria lui Daniil şi Misail”. 


Trecând la cele veşnice cuviosul Daniil duhovnicul, ucenicul său Misail a devenit 
„nacealnic”, adică egumen şi părinte duhovnicesc al smeriților sihaştri. 


După puţină vreme, mutându-se şi egumenul Misail la Domnul, mitropolitul Ţării 
Româneşti, Varlaam, a înălţat la Turnu o biserică de piatră în anul 1676, aşezând 
sub temelie moaştele celor doi cuvioşi. Deasupra sunt aşezate aceste inscripţii: 
Daniil duhovnicul şi Misail nacealnicul. 


Viaţa lor pilduitoare a făcut ca această sihăstrie să devină patria celor mai mulți 
pustnici de pe Valea Oltului. 


Cuviosul Neofit de la Mănăstirea Stânişoara 

Cel mai vestit dintre sihaştrii de la Stânişoara a fost schimonahul Neofit. Acest 
CUuvIos şi-a săpat o chilie în partea de apus a muntelui Sălbaticul şi acolo s-a nevoit 
singur în aspre osteneli şi în neîncetată rugăciune, timp de 30 de ani. Toată 
săptămâna postea şi se ruga în peşteră, iar duminica venea la sihăstria Sfinţilor 
Daniil şi Misail de la Turnu, participa la Sfânta Liturghie şi se împărtăşea. 


Rugându-se neîncetat, Sfântul Neofit, după ce s-a dăruit cu totul vieţii pustniceşti, 
a primit de la Duhul Sfânt darul lacrimilor şi al vindecării suferințelor omeneşti. 


După ani îndelungaţi, trăiţi în sălbăticie, unde a suferit asprimea iernilor, răbdând 
grele ispite de la diavol, şi-a dat sufletul în mâinile Domnului, acolo în peşteră, 
neştiut de nimeni. Trupul său a fost descoperit de un călugăr de la Mănăstirea 
Cozia, rânduit să-i aducă mâncare. Cunoscându-i evlavia şi nevoinţele, l-a luat în 
spate şi l-a adus la mănăstire să-l îngroape. Noaptea însă, fericitul Neofit i s-a 
arătat în vis şi l-a mustrat, poruncindu-i să-i ducă trupul în peştera nevoinţelor sale. 
Tradiţia spune că în acea noapte sfântul 1 s-a arătat şi stareţului. A doua zi de 
dimineaţă, călugărul a luat osemintele şi împreună cu un alt monah le-a urcat în 
peştera lui, în muntele Sălbaticul. Ajungând aici, unul dintre ei, mâhnit de 
osteneală, a aruncat trupul, zicând: „Cu urşii ai trăit, cu urşii să rămâi!” Pentru 
acest fapt, în acea clipă gâtul i s-a strâmbat, faţa întorcându-i-se spre ceafă. S-a 
vindecat abia după câteva zile, în urma rugăciunilor care s-au făcut pentru el. 
Vestea aceasta s-a răspândit curând, mai ales în satele de prin apropiere, încât mulți 
credincioşi îşi îndreptau paşii spre peştera sa pentru a-i cere ajutor sfântului în 
necazuri. 


Peştera unde s-a nevoit cuviosul Neofit se vede şi astăzi, nu departe de Mănăstirea 
Stânişoara. 


Cuviosul Meletie, sihastrul de la Mănăstirea Stânişoara 


Cuviosul Meletie a trăit în veacul al 17-lea şi şi-a făcut chilia în partea de sud a 
muntelui Sălbaticul, la un kilometru de Mănăstirea Stânişoara, ostenindu-se aici 
peste 40 de ani, slăvind neîncetat pe Dumnezeu şi păzindu-şi mintea curată de 
cugete rele. Programul ostenelilor schimonahului Meletie era acelaşi ca şi al 
pustnicului Neofit: şase zile se nevoia în peşteră, iar duminica mergea la cuviosul 
Daniil, duhovnicul de la Turnu, şi primea Sfânta Împărtăşanie. 


Se spunea despre părintele Meletie că zilnic îşi aducea apă cu urciorul de departe 
pentru ca să se ostenească. La bătrâneţe, nemaiputând cobori din peșteră, s-a rugat 

lui Dumnezeu şi a apărut un puternic izvor de apă înaintea peşterii sale, care curge 
> 
ŞI astăzi, fiind numit „Izvorul lui Meletie”. 


După aspre nevoinţe, ajungând la adânci bătrâneţi, şi-a încredinţat sufletul lui 
Dumnezeu, numărându-se în ceata cuvioşilor părinți. 


Cu privire la moaştele sfântului, „nu se ştie unde stau ascunse”. Arhim. Grigore 
Uriîţescu scria că „osemintele sale au fost mai târziu împărțite de credincioşi, iar 
peştera se păstrează până astăzi. Aici vin credincioşii şi aprind candele şi lumâ- 
nări”. 


Canonizarea acestor sihaştri evlavioşi, trecerea lor în calendarul Bisericii noastre şi 
în cărțile de slujbă demonstrează, încă o dată, noblețea spirituală a poporului 
român drepteredincios. 


Informaţii preluate din textul document „Argumente pentru canonizarea cuvioşilor 
Părinți Daniil și Misail de la Mănăstirea Turnu dimpreună cu Neofit şi Meletie de 
la Mănăstirea Stânişoara (Secolul al XVII-lea)” alcătuit de Arhiepiscopia Râmni- 
cului. 

Tomos sinodal pentru canonizarea Sfinţilor cuvioşi Neofit şi Meletie de la 
Mănăstirea Stânişoara şi a Sfinţilor cuvioşi Daniil şi Misail de la Mânăstirea 
Turnu 





Tomos Sinodal de canonizare nr. 1/2016, aprobat de Sfântul Sinod al Bisericii 
Ortodoxe Române prin hotărârea nr. 2212 din 25 februarie 2016 şi făcut public 
astăzi, 28 septembrie 2016, în biserica Mănăstirii Sfântul Antim - Troianu, cu 
hramul „Izvorul Tămăduirii”: 


Sfântul Sinod al Bisericii Ortodoxe Române, prea iubitului cler, cinului monahal şi 
drepteredincioşilor creştini din Patriarhia Română, har, milă şi pace de la Dumne- 
zeu, iar de la noi, arhiereşti binecuvântări! 


Binecuvântat şi vrednic de toată lauda este a cinsti pomenirea celor ce s-au săvârşit 
întru sfinţenie, care au câştigat de la Dumnezeu îndrăznire datorită vieţii lor plină 
de evlavie şi de fapte bune. Preasfânta Treime a rânduit din veşnicie ca pe aceştia 
să-i învrednicească de asemănarea cu Dumnezeu, împărtăşindu-i de lumina harului 
Duhului Sfânt şi aşezându-i în Biserica celor întâi născuţi, în ceata sfinților. Despre 
ei Mântuitorul nostru lisus Hristos ne spune că întrucât au ascultat cuvântul Său, s- 
au făcut „prietenii Lui” (loan 15, 14). Pe aceşti sfinți Biserica îi cinsteşte cu laude 
şi cu cântări, precum spune prorocul David, de Dumnezeu insuflat: „Eu am cinstit 
foarte pe prietenii Tăi, Dumnezeule, şi foarte s-a întărit stăpânirea lor“ (Psalmul 
138, 17). Cu adevărat sfinţii au împlinit cuvântul şi voia lui Dumnezeu, după cum 

citim iarăşi în Psalmi: „prin sfinții de pe pământul Lui, minunată a făcut Domnul 
toată voia întru ei” (Psalmul 15, 3). 


Printre aceşti aleşi ai lui Dumnezeu se numără cuvioşii Părinţi din sihăstriile 
Stânişoarei şi Turnului: Neofit şi Meletie de la Mănăstirea Stânişoara şi Daniil şi 
Misail de la Mănăstirea Turnu. Aceşti mari nevoitori şi iubitori de Dumnezeu din 
Mănăstirea Cozia, a vestitului voievod Mircea cel mare, după ce s-au dăruit cu 
totul vieţii pustniceşti şi au ajuns la desăvârşire, au primit de la Duhul Sfânt darul 
sfătuirii şi al călăuzirii sufletelor pe calea mântuirii. Fiind lucrători încercaţi ai 
rugăciunii inimii, ei au fost cinstiți împreună cu marii isihaşti ai monahismului 
românesc, numiţi şi sihaştri. Astfel, ei au rămas în memoria vie a Bisericii, în 
evlavia ierarhilor, preoţilor, călugărilor şi a mirenilor, ca pilde de iubire jertfelnică, 
de înfrânare, de smerenie şi de iscusită povăţuire duhovnicească. 


Smerenia noastră, la propunerea Sinodului mitropolitan al Mitropoliei Olteniei, 
împreună cu toți membrii Sfântului Sinod al Bisericii Ortodoxe Române, privind la 
vieţuirea plăcută lui Dumnezeu a acestor fericiți Sfinți cuvioşi Părinţi care au 
sfințit şi împodobit pământul Olteniei, luând aminte la râvna lor vrednică de laudă 
pentru rugăciune şi apărarea dreptei credinţe, şi căutând folosul duhovnicesc al 
poporului dreptmăritor ce poartă numele lui Hristos, urmând Tradiţiei Sfinte a 
Bisericii Ortodoxe, pe temei canonic şi sinodal, chemând în ajutor harul Prea- 
sfintei, celei de o fiinţă şi de viaţă făcătoarei şi nedespărțitei Treimi, 


Hotărâm ca, de acum înainte şi în veci, Sfinţii cuvioşi Neofit şi Meletie de la Mă- 
năstirea Stânişoara, cu zi de pomenire în 3 septembrie, şi Sfinţii cuvioşi Daniil şi 
Misail de la Mănăstirea Turnu, cu zi de pomenire în 5 octombrie, să fie numărați 
între sfinţii Bisericii şi să fie pomeniţi şi cinstiţi cu cântări de laudă în zilele lor de 
prăznuire. 

Poruncim de asemenea, în Duhul Sfânt, ca vieţile, slujbele şi icoanele Sfinților 
cuvioşi Neofit şi Meletie de la Mănăstirea Stânişoara şi a Sfinţilor cuvioşi Daniil şi 
Misail de la Mănăstirea Turnu să fie primite cu evlavie de preoţii, monahii şi 
credincioşii mireni ai Bisericii noastre. 


Spre deplină statornicire a celor pe care le-am hotărât în mod sinodal şi canonic, 
întărim cu semnăturile noastre acest Tomos Sinodal de canonizare a Sfinților 
cuvioşi Neofit şi Meletie de la Mănăstirea Stânişoara şi a Sfinţilor cuvioşi Daniil şi 
Misail de la Mănăstirea Turnu, aducându-l la cunoştinţa clerului şi a tuturor 
drepteredincioşilor Patriarhiei Române. 


Acest Tomos Sinodal de canonizare se proclamă astăzi, 28 septembrie din anul 
mântuirii 2016, în biserica Sfintei Mănăstiri Antim, cartierul Troianu din Râmnicu 
Vâlcea, cu hramurile „Izvorul Tămăduirii” şi „Sfântul ierarh martir Antim Ivi- 
reanul”. 


Harul Domnului nostru lisus Hristos şi dragostea lui Dumnezeu Tatăl şi împăr- 
tăşirea Sfântului Duh să fie cu voi cu toţi ! 


Preşedintele Sfântului Sinod al Bisericii Ortodoxe Române ţ Daniel arhiepiscopul 
Bucureştilor, mitropolitul Munteniei şi Dobrogei, Locţiitorul tronului Cezareei 
Capadociei şi patriarhul Bisericii Ortodoxe Române 

+ Teofan, arhiepiscopul Iaşilor şi mitropolitul Moldovei şi Bucovinei 

+ Laurenţiu, arhiepiscopul Sibiului şi mitropolitul Ardealului 

+ Andrei, arhiepiscopul Vadului, Feleacului şi Clujului şi mitropolitul Clujului, 
Maramureşului şi Sălajului 

1 Irineu, arhiepiscopul Craiovei şi mitropolitul Olteniei 

1 loan, arhiepiscopul Timişoarei şi mitropolitul Banatului 

+ Petru, arhiepiscopul Chişinăului, mitropolitul Basarabiei şi Exarhul Plaiurilor 

+ Iosif, arhiepiscopul Ortodox Român al Europei Occidentale şi mitropolitul 
Ortodox Român al Europei Occidentale şi Meridionale 

+ Serafim, arhiepiscopul Ortodox Român al Germaniei, Austriei şi Luxemburgului 
şi mitropolitul Ortodox Român al Germaniei, Europei Centrale şi de Nord 

+ Nifon, mitropolit onorific, arhiepiscopul Târgoviştei şi Exarh Patriarhal 

+ Teodosie, arhiepiscopul Tomisului 

+ Pimen, arhiepiscopul Sucevei şi Rădăuţilor 

1 Irineu, arhiepiscopul Alba Iuliei 

1 Varsanufie, arhiepiscopul Râmnicului 

1 Ioachim, arhiepiscopul Romanului şi Bacăului 

+ Calinic, arhiepiscopul Argeşului şi Muscelului 

+ Ciprian, arhiepiscopul Buzăului şi Vrancei 

+ Casian, arhiepiscopul Dunării de Jos 

+ Timotei, arhiepiscopul Aradului 

+ Nicolae, arhiepiscopul Ortodox Român al celor două Americi 

1 Justinian, arhiepiscop onorific, Episcopul Ortodox Român al Maramureşului şi 
Sătmarului 

+ Corneliu, episcopul Huşilor 

+ Lucian, episcopul Caransebeşului 

+ Sofronie, episcopul Ortodox Român al Oradiei 

+ Nicodim, episcopul Severinului şi Strehaiei 

+ Vincențiu, episcopul Sloboziei şi Călăraşilor 

+ Andrei, episcopul Covasnei şi Harghitei 

+ Galaction, episcopul Alexandriei şi Teleormanului 

+ Ambrozie, episcopul Giurgiului 

+ Sebastian, episcopul Slatinei şi Romanaţilor 

+ Visarion, episcopul Tulcii 

+ Petroniu, episcopul Sălajului 

+ Gurie, episcopul Devei şi Hunedoarei 

+ Daniil, episcop-locţiitor (administrator) al Episcopiei Daciei Felix (Serbia) 

1 Siluan, episcopul Ortodox Român din Ungaria 

+ Siluan, episcopul Ortodox Român al Italiei 

+ Timotei, episcopul Ortodox Român al Spaniei şi Portugaliei 

+ Macarie, episcopul Ortodox Român al Europei de Nord 

+ Mihail, episcopul Ortodox Român al Australiei şi Noii Zeelande 

+ Varlaam Ploieşteanul, episcop-vicar patriarhal 

1 leronim Sinaitul, episcop-vicar patriarhal 

+ Timotei Prahoveanul, episcop-vicar al Arhiepiscopiei Bucureştilor 

+ Calinic Botoşăneanul, episcop-vicar al Arhiepiscopiei Iaşilor 

1 Ilarion Făgărăşanul, episcop-vicar al Arhiepiscopiei Sibiului 

+ Vasile Someşeanul, episcop-vicar al Arhiepiscopiei Vadului, Feleacului şi Clu- 
ului 

Paisie Lugojeanul, episcop-vicar al Arhiepiscopiei Timişoarei 

+ Antonie de Orhei, episcop-vicar al Arhiepiscopiei Chişinăului 

+ Marc Nemţeanul, episcop-vicar al Arhiepiscopiei Ortodoxe Române a Europei 
Occidentale 

+ Sofian Braşoveanul, episcop-vicar al Arhiepiscopiei Ortodoxe Române a 
Germaniei, Austriei şi Luxemburgului 

+ Emilian Lovişteanul, episcop-vicar al Arhiepiscopiei Râmnicului 

+ loan Casian de Vicina, episcop-vicar al Arhiepiscopiei Ortodoxe Române a celor 
două Americi 

+ Iustin  Sigheteanul, arhiereu-vicar al Episcopiei Ortodoxe Române a 
Maramureşului şi Sătmarului 

1 Ignatie Mureşeanul, arhiereu-vicar al Episcopiei Ortodoxe Române a Spaniei şi 
Portugaliei 

Prăznuirea Sfinţilor cuvioşi Daniil şi Misail de la Mănăstirea Turnu 





Miercuri, 5 octombrie 2016, la Mănăstirea Turnu au fost prăznuiţi Sfinţii cuvioși 
Daniil şi Misail, ale căror chipuri duhovniceşti au strălucit în luminată cuvioşie, 
mistuindu-se în rugăciune, post şi priveghere. Cu acest prilej, Înaltpreasfinţitul 
Părinte Varsanufie, arhiepiscopul Râmnicului, a săvârşit Sfânta Liturghie încon- 
jurat de un sobor de preoţi şi diaconi. 


În cuvântul de învăţătură împărtăşit celor prezenţi, Părintele arhiepiscop a subliniat 
că: „Este pentru prima oară când Mănăstirea Turnu se îmbracă în haine stră- 
lucitoare pentru a-i cinsti pe întemeietorii ei şi pe cei care, până anul acesta, erau 
cinstiţi doar de mulțimea pustnicilor care sihăstreau prin aceste locuri. 


Sfânta Scriptură spune că Dumnezeu este minunat întru sfinții Lui, că sfinții sunt 
prieteni ai lui Dumnezeu și cei care locuiesc împreună cu EI. [...] 


Cuvioşii, de bună voie, leapădă toate ale lumii şi mucenicesc şi ei într-alt chip. Îşi 
lasă în urmă dragostea de mamă și dragostea de tată, dragostea de fraţi, bunăstarea 
acestei lumi și trăiesc în singurătate, trăiesc în smerenie și, mai ales, trăiesc în 
rugăciune. 

O asemenea trăire au avut şi aceşti doi sfinţi ca și ceilalți sfinți de la Stănişoara, 
care după ce s-au pregătit la Mănăstirea Cozia vreme îndelungată, cu binecu- 
vântarea duhovnicului lor, au venit în aceste locuri. 


Sfântul Daniil era un duhovnic cunoscut la care alerga mulțime multă de pustnici 
ca să primească îndrumare, şi împreună cu ucenicul său, Misail - care îi va lua 
locul şi care s-a numit „nacealnic”, adică egumen - au întemeiat aici o sihăstrie ce 
s-a transformat în mănăstire, adunându-se în jurul lor mulțime de vieţuitori ai 
pustiei. 


În vremea aceea, Mănăstirea Cozia însăşi era o sihăstrie, pentru că nu era drumul 
aşa cum este acum și pentru că aici se ajungea foarte greu. Ctitorul Mănăstirii 
Cozia, voievodul Mircea cel mare, rânduise ca în mănăstire să nu intre parte 
femeiască, iar rânduiala aceasta s-a păstrat şi aici la Mănăstirea Turnu și la 
Mănăstirea Stănişoara, o bună perioadă de timp. 


Aici, pe aceste locuri, aşa cum se păstrează şi vedem până în zilele noastre, 
cuvioşii Daniil şi Misail şi-au săpat chilii în stâncă, iar cine intră în chiliile lor 
poate să vadă simplitatea în care trăiau şi lipsa de confort. De dimineaţă şi până în 
miezul nopţii se îndeletniceau numai cu rugăciunea, cu privegherea, cu postirea. În 
felul acesta, pe de o parte, au dat pildă despre viețuirea sfântă, iar pe de altă parte, 
şi-au sfințit viețile şi trupurile. 


Cuvioşii aceștia sunt cea mai autentică oglindă a viețţuirii sfinte a monahilor din 
vechime care se retrăgeau în pustie şi care preferau ca să ia asupra lor acest jug al 
muceniciei de bună voie, pentru ca să ajungă nu numai să-L cunoască pe Hristos, 
ci ca Hristos să trăiască în ei, iar după viaţa aceasta vremelnică, ei să meargă şi să 
rămână lângă Hristos în împărăţia Lui cea veşnică, după cuvântul pe care l-a spus 
Hristos ucenicilor Săi: „înaintea voastră merg la Tatăl Meu ca să vă gătesc vouă 
locaş”. 


Locașurile sfinţilor în ceruri sunt tot locuri de rugăciune, pentru că ei mijlocesc 
pentru noi. 


Nu există o binecuvântare mai mare pentru o localitate decât să aibă în mijlocul ei 
o biserică ce este închinată unui sfânt sau Maicii Domnului şi aceea să mijlocească 
pentru întreaga comunitate, să o acopere cu rugăciunile lor, să o păzească cu 
mijlocirea lor înaintea tronului Preasfintei Treimi. 

Este pentru prima dată când la mănăstirea aceasta sunt cinstiți cuvioşii sfinți 
întemeietori ai ei. Sfântul Sinod al Bisericii Ortodoxe Române, anul acesta, a 
aprobat trecerea acestor sfinți în calendarul creștin şi în urmă cu câteva zile, la 
Mănăstirea Antim din Râmnicu-Vâlcea a avut loc proclamarea lor în mod solemn 
înaintea locuitorilor acestor plaiuri. 


De aceea, de astăzi înainte, nu doar în mănăstirea aceasta se va prăznui şi se va 
cinsti numele lor, ci în întreaga Biserică Ortodoxă, iar noi toţi, cei care venim la 
Mănăstirea Turnu, avem această şansă să ne bucurăm de mijlocirea lor. 


Sfinţii Daniil şi Misail au mare putere înaintea lui Dumnezeu, pentru că o viață 
întreagă nu au făcut altceva decât să se roage pentru ei şi pentru alţii. De aceea, 
noi trebuie să avem îndrăznire ca să le cerem ajutorul ori de câte ori păşim în 
aceste locuri. 


Bunul Dumnezeu să asculte rugăciunile pe care le facem în mijlocirea Sfinților 
Daniil şi Misail, ale căror moaște se păstrează lângă biserica mică, pentru că 
mitropolitul Varlaam, atunci când a construit biserica, pe locul lăcaşului de 
închinare construit de Sfinții Daniil și Misail, a îngropat aici şi sfintele lor moaște. 


De aceea, să-L rugăm pe Dumnezeu ca să aibă grijă de sufletele noastre şi să nu ne 
piardă pentru păcatele noastre, iar noi să făgăduim în fiecare zi că ne schimbăm 
viața, că ne îndreptăm viaţa şi că vom împlini poruncile pe care EI le-a lăsat în 
Sfânta Evanghelie, având mijlocitori în cer pe sfinții Săi şi iată, în această 
mănăstire, pe aceşti doi cuvioşi”, a încheiat Înaltpreasfinţia Sa. 


Sursa: 


http://arhiepiscopiaramnicului.ro/viata-eparhiei/praznuirea-sfintilor-cuviosi-daniil-si- 
misail-de-la-manastirea-turnu 

x Viaţa și Acatistul Sfinţilor cuvioși Daniil şi Misail de la Mănăstirea Turnu 






Viaţa și Acatistul 
Sfinților Cuvioși 
DANIIL ȘI MISAIL 
de la Mânăstirea Turnu 


€ COLECȚIA ACATISTE ȘI VIEŢI DE SFINȚI <a 


Editura Institutului Biblic și de Misiune Ortodoxă 


În Colecţia Acatiste şi vieţi de sfinţi a fost publicată la Editura Institutului Biblic şi 
de Misiune Ortodoxă lucrarea Viaţa şi Acatistul Sfinţilor cuvioşi Daniil şi Misail 
de la Mănăstirea Turnu, informează Agenţia de ştiri Basilica. 

Sfinţii cuvioşi Daniil şi Misail, după trecerea la cele veşnice, în prima jumătate a 
veacului al XVII-lea, au fost îngropaţi lângă altarul bisericuţei lor. 


În anul 1676, mitropolitul Varlaam a construit la schit o nouă biserică, de piatră, 
unde a aşezat sfintele moaşte ale cuvioşilor Daniil şi Misail la temelia altarului 
bisericii celei noi. 


„Dascăli ai rugăciunii neîn- 
cetate și ai luptelor duhov- 
nicești v-aţi arătat, Cuvioșilor 
Daniil și Misail, că de iubirea 
Mântuitorului Hristos nedes- 
părţiţi fiind, cu apostolească 
râvnă Preasfintei Treimi aţi slujit 
cu osârdie, în peșteri nevoin- 
du-vă. Pentru aceasta cerem 
cu smerenie: Rugaţi-vă, să se 
mântuiască sufletele noastre! 


Troparul Sfinţilor Cuvioși 
Daniil și Misail 

SIsVIBA SFINȚILOR CYvIOŞI 
DANIILs ȘI MISĂIIS, 
DE Is MĂNĂSTIREA TURNY 


EDITURA INSTITUTULUI BIBLIC ȘI DE 


2 MISIUNE ORTODOXĂ 
BUCUREȘTI - 2016 


E A AX 


La Editura Institutului Biblic şi de Misiune Ortodoxă a fost publicată Slujba 


Y 
x Sfinților cuvioşi Daniil şi Misail de la Mănăstirea Turnu, sărbătoriți în fiecare an la 
2 data de 5 octombrie. 

= Sfinţii cuvioşi pustnici Daniil şi Misail s-au născut în a doua jumătate a veacului al 
A XVI-lea în părțile Olteniei. Amândoi, încă din tinereţile lor, erau iubitori de 
Pr nevoinţe pentru Dumnezeu şi doritori de viaţă sfântă. 


Jr Fericiţii Daniil şi Misail au ridicat o biserică de lemn pentru trebuinţele lor, în 
cinstea Intrării în biserică a Preasfintei Născătoare de Dumnezeu. 

Cuviosul Daniil era duhovnic al tuturor pustnicilor din împrejurimi, la el spove- 
dindu-se, după tradiție, şi Sfinţii sihaştri Neofit şi Meletie. Aceştia coborau din 
când în când, mai cu seamă în duminici şi sărbători, pentru a se spovedi şi pentru a 
se împărtăşi la Sfânta Liturghie oficiată în acest schit, care, aflându-se în apro- 
pierea vechiului turn roman, s-a numit Schitul Turnu. 


Cuvioşii Daniil şi Misail, avva şi ucenicul, s-au arătat vase alese ale Duhului Sfânt, 
înscriindu-se în rândul Sfinţilor cuvioşi sihaştri români, ca purtători de daruri 
duhovniceşti şi luminători prin vieţuirea sfântă. 


Sfântul Sinod al Bisericii Ortodoxe Române reunit joi, 25 februarie 2016, în 
şedinţa de lucru la Reşedinţa Patriarhală a hotărât canonizarea Sfinţilor cuvioşi 
Daniil şi Misail de la Mănăstirea Turnu. 

Pilde de sfinţenie şi normalitate creştină 





Pr. Nicuşor Popescu, Pr. Ioniță Apostolache, 
05 octombrie 2018 


Credincioşii din Mitropolia Olteniei îi sărbătoresc astăzi pe Sfinţii cuvioşi Daniil şi 
Misail de la mănăstirile Turnu şi Stânişoara. Viaţa lor plină de evlavie şi sfinţenie 
aduce peste veac darul lui Dumnezeu într-o lume plină de încercări, în permanentă 
luptă cu patima şi cu păcatul. 


Pe lângă mănăstirile întemeiate de domnitori şi boieri, în Oltenia, în secolele XVI- 
XVII, au luat ființă mai multe schituri prin strădania şi nevoinţele unor sihaştri cu 
viaţă aleasă. Despre cuvioşii care au dus o viaţă ascetică în munţii din stânga 
Oltului, la câțiva kilometri de Mănăstirea Cozia, Sfinții Daniil şi Misail şi cei 
dimpreună cu dânşii, se cunosc astăzi puţine date. Lipsa unor informaţii amănunțite 
despre nevoinţele pustnicilor de la Turnu şi Stânişoara se datorează faptului că 
aceştia au dus o viaţă smerită, consacrată rugăciunii şi ascezei, în chiliile lor săpate 
în stâncile munţilor. Faptul că astăzi, pe locul unde au dus luptele cele grele cu 
duşmanii cei nevăzuţi, se înalță biserici şi duc viaţă de obşte numeroşi monahi este, 
cu siguranţă, un semn al sfinţeniei vieţii lor. 

La începutul secolului al XVII-lea, şase vieţuitori au plecat de la Mănăstirea Cozia 
pentru a-şi găsi mântuirea în liniştea munţilor, departe de viaţa de obşte. Este însă 
posibil ca retragerea cuvioşilor în pustietatea munţilor să se fi făcut în a doua 
jumătate a secolului al XVI-lea, deoarece, în această perioadă, la conducerea 
Mănăstirii Cozia s-au aflat mai mulți egumeni, aşezaţi fără acordul obştii, prin 
impunerea lor de către domnitori şi boieri. Plecarea celor şase vieţuitori era 
urmarea dorinţei de a trăi după nevoinţele Sfinţilor Părinţi ai pustiei, departe de 
vecinătatea oamenilor. 


La jumătatea secolului al XVI-lea, în Ţara Românească au fost numeroase lupte 
pentru putere între urmaşii domnitorului Mircea Ciobanu (1545-1552; 1553-1554), 
care au afectat şi viaţa monahală de la Mănăstirea Cozia prin susţinerea egumenilor 
greci în defavoarea celor români şi a voinţei obştii. 


Din documentele vremii se înţelege că măcar unul dintre egumenii Matei (1548- 
1556; 1560-1569) şi Mitrofan (1556-1560; 1569-1578) erau greci de neam, lupta 
dintre aceştia pentru conducerea mănăstirii fiind evidentă, ca de altfel şi influenţa 
conducătorilor de atunci. 


Se încălca iarăşi regula stabilită de primul egumen, Gavriil (1388-1406), prin care 
obştea era în măsură să aleagă din sânul ei pe cine considera că este vrednic. 
Desele schimbări de egumeni au slăbit viaţa spirituală a monahilor de la Mă- 
năstirea Cozia, mulţi vieţuitori căutând locuri retrase în sălbăticia munţilor pentru 
rugăciune. 


Despre grupul celor şase monahi se cunoaşte faptul că Danul şi Misail s-au oprit 
sub muntele Cozia, în locul numit „de după Turnu”, situat în apropierea Mănăstirii 
Cozia, în stânga Oltului. Aici şi-au săpat alături două chilii în stâncă şi au trăit o 
viaţă spirituală intensă, după rânduiala Sfinţilor Părinţi, îmbinând rugăciunea cu 
nevoinţele. Cu siguranţă că a fost nevoie de ani întregi pentru a săpa în piatră cele 
două chilii. Sfântului Antonie de la Iezer i-au trebuit trei ani ca să-şi sape chilia în 
stâncă. Daniil şi Misail au depus o muncă istovitoare, având o viaţă duhovnicească 
intensă, fiind mereu cu gândul la Dumnezeu şi la necesitatea mântuirii sufletului. 
Daniil era duhovnicul sihaştrilor retraşi împreună cu dânsul, deseori coborând din 
peşterile de pe muntele Stânişoara şi ceilalţi patru pentru a se mărturisi şi a se 
împărtăşi. 


„Daniil duhovnicul” şi „Misail nacealnicul” 

Daniil a vieţuit în chilia sa săpată în stâncă peste 20 de ani, timp în care a reuşit să 
păstreze cu stricteţe regulile monahale. Viaţa sa minunată a adunat aici un grup 
numeros de monahi, punându-se astfel temelia Schitului Turnu. A trecut la cele 
veşnice în chilia sa de piatră, fiind înconjurat de mai mulţi ucenici. 

Misail a reuşit să ridice o bisericuță din lemn cu hramul „Adormirea Maicii 
Domnului”, situată în faţa chiliilor din piatră, el devenind primul conducător al 
obştii şi părinte duhovnicesc al vieţuitorilor de aici. 


Frumuseţea locului şi liniştea deosebită în care se afla adunată obştea au făcut ca 
mitropolitul Varlaam al Ţării Româneşti (1672-1679) să ridice aici o biserică din 
piatră în anul 1676, cu nevoinţa şi cu toată cheltuiala sa, în zilele lui loan Duca 
voievod. Pentru că Daniil şi Misail au avut o viaţă aleasă şi demnă de urmat, 
ucenicii acestora au aşezat „moaştele” celor doi cuvioşi sub Sfântul Altar al 
bisericii. Locul în care se află acestea a fost însemnat pe o piatră aşezată la temelia 
Sfântului Altar, ce aminteşte de „Daniil duhovnicul” şi „Misail nacealnicul”. 


Neofit şi Meletie 


Ceilalţi patru pustnici, din cei şase plecaţi din Mănăstirea Cozia, s-au nevoit în 
peşterile de pe muntele Stânişoara. Nu se cunosc multe date despre aceştia, numai 
ce s-a păstrat de la ucenicii lor. Cel mai cunoscut sihastru de la Stânişoara a fost 
Neofit, care a vieţuit singur într-o peşteră timp de 30 de ani, situată în partea de 
apus a muntelui Sălbaticul. Viaţa sa de post şi priveghere era o rugăciune continuă 
încununată săptămânal de primirea Sfintei Euharistii în bisericuţa de la Turnu. 
Grupul celor şase monahi se reunea săptămânal la Sfânta Liturghie, rugăciunea 
comună încununând nevoinţele fiecăruia. 


Schimonahul Neofit a trecut la cele veşnice în peştera care i-a fost chilie şi 
mormânt. Mult mai târziu osemintele sale au fost descoperite de un călugăr de la 
Mănăstirea Cozia, care păştea vitele prin acele locuri. Cunoscând evlavia şi 
nevoinţele sale, călugării mănăstirii au luat osemintele pustnicului şi le-au adus la 
mănăstire. Aducerea sa a fost de scurtă durată, deoarece cuviosul l-a certat în vis 
pe egumenul mănăstirii, care i-a dus osemintele în peştera nevoinţelor sale. 


Despre cuviosul Meletie se cunoaşte faptul că a vieţuit în chilia sa din peşteră 40 
de ani. Împreună cu Neofit a urcat în munţii de lângă Cozia şi s-a nevoit într-o 
peşteră situată nu departe de Stânişoara, pe partea de sud a muntelui Sălbaticul, 
fiind unul dintre cei şase călugări plecați de la Cozia. Dumnezeu l-a întărit să 
învingă în luptele grele date cu vitregia muntelui şi cu puterile cele potrivnice. 
Pentru a avea mintea trează şi trupul pregătit, cuviosul îşi aducea în fiecare zi apă 

într-un ulcior de la mare distanță. Se spune că, atunci când bătrâneţea l-a 
împiedicat să mai facă acest drum istovitor, Meletie s-a rugat lui Dumnezeu şi un 
izvor puternic a apărut la intrarea în peşteră. Acest izvor poartă numele sihastrului 
Meletie şi este un semn al puterii divine care răspunde rugăciunilor drepţilor Săi. 


Cuvioşii Daniil şi Misail de la Turnu şi Stânişoara au fost canonizaţi în data de 28 
septembrie 2016, stabilindu-se ca dată de prăznuire ziua de 5 octombrie. De 
asemenea, în aceeaşi zi au fost canonizaţi şi Sfinţii Meletie şi Neofit, stabilindu-se 
ca zi de prăznuire 3 octombrie. 

Ştefania Coşuleanu - Sfinţii cuvioşi Daniil şi Misail, căutarea desăvârşirii 





În drumurile de reporter, paşii m-au purtat şi pe meleagurile binecuvântate din 
Arhiepiscopia Râmnicului. Aici m-am oprit pentru câteva momente la Mănăstirea 
Turnu, pentru a căuta informaţii despre Sfinţii cuvioşi Daniil şi Misail. Aceşti 
monahi din secolul al 17-lea au trăit retraşi în chilii săpate în piatra muntelui, pe 
care azi le putem vedea în curtea Mănăstirii Turnu. În vechile locuri de rugăciune, 
care păstrează cu rigoare tradiţia monahală, simți cum sufletul se odihneşte, iar 
grijile lumii moderne pălesc în faţa armoniei naturii şi a liniştii ce te împresoară. 
Sutele de ani de rugăciune neîncetată a călugărilor s-au transmis acestui loc, încât 
m-au făcut să simt că aici timpul s-a oprit în loc. 


Sfinţii cuvioşi Daniil şi Misail sunt doi dintre monahii care s-au nevoit în zona 
Muntelui Cozia, din Arhiepiscopia Râmnicului. Pentru modul lor de vieţuire şi 
darurile duhovniceşti primite, Sfântul Sinod al Bisericii Ortodoxe Române i-a 
canonizat în anul 2016, având ca zi de cinstire data de 5 octombrie. Tot atunci au 
fost canonizați Sfinţii cuvioşi Neofit şi Meletie de la Mănăstirea Stânișoara. 


Vieţuirea în singurătate nu a însemnat pentru ei respingerea lumii, ci ridicarea 
deasupra ei şi căutarea desăvârşirii. S-au retras pentru a se putea ruga mai adânc 
pentru lume, iar omenirea are nevoie de rugăciunea lor şi de asemenea modele de 
trăire. 


Drumul către Mănăstirea Turnu e lung, dar odată ajunşi uităm repede de oboseală. 
Ne atrag atenția chiliile săpate în munte de către sfinţii sihaştri, dar şi dragostea cu 

care monahii vieţuitori aici răspund oamenilor care le cer sfat şi ajutor. Ei sunt 
urmașii cuvioşilor care au sfințit chiliile săpate în piatră din curtea mănăstirii. 
Păşind în aceste încăperi reci şi umede, nu poţi să nu te gândeşti la jertfa neştiută a 
pustnicilor de altădată. Având permanent în faţa ochilor modelul înaintaşilor, 
monahii de azi, smeriţi şi discreţi în osteneala lor, îndeplinesc zilnic, în biserică, 
cele şapte laude. Aşa că orăşeanul care poposeşte la mănăstire câteva zile se poate 
bucura duhovniceşte la slujbele din miezul nopţii ori din zori de zi. 


Cuviosul Daniil s-a nevoit, mai întâi, în obştea Mănăstirii Cozia, la începutul 
secolului al 17-lea. Cunoscător al Sfintelor Scripturi şi al învățăturilor Sfinților 
părinţi, având o viaţă curată şi iscusinţă în trăirea călugărească, el s-a învrednicit de 
harul preoţiei. Prin smerenia sa şi darurile duhovniceşti primite, s-a făcut repede 
cunoscut de către monahii doritori de viaţă sfântă. Aşa a devenit principalul 
duhovnic al Lavrei coziene şi al sihaştrilor de pe Valea Oltului. Dorind o viaţă care 
să îl apropie de comuniunea cu Dumnezeu, s-a retras la poalele Muntelui Cozia. 
Aici şi-a săpat o chilie în stâncă, nevoindu-se peste 20 de ani într-o rânduială 
monahală deosebit de aspră. Peştera se vede şi astăzi în curtea Mănăstirii Turnu, 
fiind mărturie peste timp a izolării sale de lume, pentru a-L aduce în adânc de 
inimă pe Dumnezeu. 


Vieţuirea în singurătate 


Vieţuirea în singurătatea muntelui e o lume la graniţa dintre cer şi pământ, la care 
au acces doar cei care se dăruiesc total lui Dumnezeu şi caută dragostea Lui desă- 
vârşită. Sfinţii părinți ne învaţă că numai în linişte putem avea o legătură autentică 
cu Dumnezeu. lar monahii care de-a lungul veacurilor au trăit retraşi în singurătate 
nu doar că şi-au vindecat sufletul de păcate, ci au devenit călugări „luminători” 
pentru întreaga lume. Rugăciunea lor puternică străbate întregul univers şi face să 
coboare mila lui Dumnezeu pentru noi. 


Și în prezent, în această zonă mai există călugări care, cu binecuvântarea stareţului, 
se retrag pentru o vreme în singurătatea muntelui. Izolaţi de lume, ei îşi dedică tot 
timpul rugăciunii, lecturii din Filocalie şi contemplării lui Dumnezeu. Întâlnirea cu 
un asemenea monah m-a îndemnat să îmi cercetez sufletul şi conştiinţa. Vorbeşte 
puţin, răspunde greu la întrebările mele, dar dincolo de cuvinte am văzut un om 
care a renunţat la tot şi toate pentru întâlnirea cu Dumnezeu. Mi-a spus doar că 
muntele l-a învăţat să fie neclintit. 


Duhovnicul şi ucenicul său 

Spre finalul vieţii, cuviosul Daniil a dat monahilor care se nevoiau cu el rânduieli 
de viaţă pustnicească, apoi, cunoscându-şi dinainte sfârşitul, l-a pus povăţuitor în 
locul său pe ucenicul său, cuviosul Misail. 


În viaţa monahală, e important ca un duhovnic să formeze ucenici, ne-a spus părin- 
tele stareț al Mănăstirii Turnu, protosinghelul Misail Dumitraşcu: „Zradiţia locului 
spune despre Sfântul cuvios Daniil că şi-a format mulţi ucenici, iubitori de viaţă 
sihăstrească. Dintre aceştia, monahul Misail a fost cel mai apropiat de modul său 
de vieţuire şi rugăciune. Aşa că la bătrânețe, când nu a mai putut conduce obştea 
formată în jurul său, Daniil i-a încredințat conducerea mănăstirii ieroschi- 
monahului Misail. ” 


Cuviosul Misail s-a nevoit mai întâi în Mănăstirea Cozia, la începutul secolului al 
17-lea. Urmând părintelui său spiritual, s-a retras peste Olt, la poalele muntelui 
Cozia, unde a săpat o chilie alături de cea a duhovnicului său. Aici a trăit în sin- 
gurătate şi ascultare mai mult de 20 de ani. 


Părintele stareţ Misail Dumitraşcu a enumerat trăsăturile cuviosului al cărui nume 
îl poartă: „După moartea bătrânului Daniil, viața duhovnicească a continuat aici. 
Tradiţia spune că ieroschimonahul Misail era la fel de bun precum învățătorul 
său, moştenise de la acesta râvna în îndeplinirea pravilei călugăreşti şi se nevoia 
neincetat în rugăciune. Era la fel de blând şi lesne iertător precum părintele de la 
care deprinsese rânduiala vieții călugăreşti. ” 


În jurul acestor cuvioşi s-a adunat o mică obşte de fraţi nevoitori întru rugăciune 
neîncetată, privegheri, post şi citirea cărților folositoare de suflet. Pentru tre- 
buinţele acestora, Sfinţii Daniil şi Misail au ridicat o biserică de lemn cu hramul 
„Intrarea în biserică a Maicii Domnului”. 


Tradiţia locului spune că Daniil a fost duhovnicul tuturor pustnicilor din împre- 
jurimi, la el spovedindu-se şi Sfinţii cuvioşi Neofit şi Meletie de la Mănăstirea Stâ- 
nişoara. Aceştia coborau din munte mai cu seamă în duminici şi sărbători, pentru a 
se spovedi şi împărtăşi la Sfânta Liturghie săvârşită în acest schit. Chiar dacă vre- 
murile nu au fost întotdeauna prielnice în istoria acestor locuri, tradiția mona- 
hismului şi a vieţuirii în singurătate s-a păstrat, dovadă numărul mare de mănăstiri 
din zonă. 


Ajutor pentru oamenii aflați în nevoi 

În vremea în care au trăit Sfinţii Daniil şi Misail, pe locul Mănăstirii Turnu nu erau 
alte clădiri, ci doar încăperile lor săpate în piatra muntelui şi o mică biserică de 
lemn. De asemenea, aici nu existau drumuri de acces, ci era doar o sihăstrie. Ace- 
ste chilii rezistă de peste trei secole în curtea mănăstirii „pentru că au fost făcute în 
duh de pace şi smerenie. Ele ne dau mărturie că putem trăi retraşi de lume, în 
armonie cu natura, împăcaţi cu noi înşine, în rugăciune permanentă şi comuniune 
cu Dumnezeu ”, a completat părintele Misail Dumitraşcu. 


După trecerea la cele veşnice, aceşti cuvioşi au fost îngropaţi lângă Altarul bise- 
ricuţei ridicate de ei. 


În anul 1676, mitropolitul Varlaam al Ţării Româneşti, fost egumen al Mănăstirii 
Cozia, a construit la Turnu o bisericuţă din piatră pe vechea temelie a bisericii de 
lemn, aşezând sub ea moaştele Sfinților Daniil şi Misail. O inscripţie de pe zidul 
exterior al sfântului locaş arată că acest loc se află situat chiar sub Altar. 


Prin modul lor de vieţuire, aceşti doi monahi s-au arătat vase alese ale Duhului 
Sfânt, înscriindu-se în rândul sfinților cuvioşi români, ca purtători de daruri duhov- 
niceşti şi luminători prin vieţuirea lor sfântă. 


În şedinţa de lucru din 25 februarie 2016, Sfântul Sinod al Bisericii Ortodoxe 
Române a hotărât canonizarea Sfinţilor cuvioşi Daniil şi Misail de la Mănăstirea 
Turnu, având ca zi de prăznuire data de 5 octombrie. 


Mulţi credincioşi mărturisesc că în acest loc simt linişte şi bucurie duhovnicească. 
Și chiar dacă în secolul al 17-lea au trăit departe de lume, astăzi Sfinții cuvioşi 
Daniil şi Misail de la Mănăstirea Turnu ajută prin rugăciunile lor credincioşilor ca- 
re au nevoie. 


Mănăstirea Turnu din Arhiepiscopia Râmnicului 


Situată la poalele masivului Cozia, Mănăstirea Turnu din judeţul Vâlcea se înalță 
zveltă într-un loc deschis de pe malul stâng al Oltului. Denumirea mănăstirii 
provine de la un turn masiv ridicat în secolul al 2-lea de către legiunile romane din 
Castrul Arutela. Iniţial, i s-a spus „Schitul de după turn”, apoi „Schitul Turnu” şi în 
cele din urmă „Mănăstirea Turnu”. 


Primele informaţii despre acest sfânt locaş spun că în secolele 16-17 aici s-au retras 
câţiva călugări de la Mănăstirea Cozia. Dintre aceştia, cei mai cunoscuţi au fost 
monahii Daniil şi Misail, care au şi construit aici prima biserică de lemn. Mai târ- 

ziu, în 1676, mitropolitul Varlaam al Țării Româneşti a ridicat o biserică de piatră 
pe vechea temelie a celei de lemn. 


Un rol important în istoria mănăstirii l-a avut episcopul Gherasim Timuş al Arge- 
şului, care, între anii 1893 şi 1901, a construit aici o clădire mare, cu o biserică 
spațioasă, având hramul „Schimbarea la Faţă a Domnului”, trapeză şi camere de 
locuit. 


La 28 octombrie 1901, cu ocazia sfințirii noilor edificii, Schitul Turnu a fost ridicat 
la rangul de mănăstire. 

Pr. Silviu Cluci - Mănăstirea Turnu de pe valea Oltului 





La poalele culmii Turneanu din masivul Cozia, într-un loc retras, pe malul stâng al 
Oltului, se înalță silueta zveltă a mănăstirii de călugări Turnu, la doi kilometri de 
ctitoria voievodului Mircea cel bătrân, Mănăstirea Cozia. 


i se se 


Denumirea Mănăstirii vine de la un turn masiv construit în secolul al II-lea de 
legiunile romane din Castrul Arutela, ale cărui ruine se mai văd în Poiana Bivolari. 
Iniţial, 1 s-a zis „Schitul de după turn”, apoi Schitul Turnu și în cele din urmă 
Mănăstirea Turnu. 


Inceputurile aşezământului de la Turnu 
Istoria ne relatează că prin veacurile al XV-lea şi al XVI-lea, în acest loc s-au retras 
câţiva călugări de la Mănăstirea Cozia. Dintre sihaştrii retraşi aici, cei mai renumiţi 


au fost pustnicii Daniil şi Misail, ale căror chilii (săpate în stâncă) se văd şi astăzi. 


Cuviosul Misail a ridicat aici o mică biserică de lemn, cu hramul „Intrarea în 
Biserică a Maicii Domnului”, devenit astfel ctitorul Schitului Turnu. 

În anul 1676, mitropolitul Varlaam al Ţării Romaneşti, fost egumen al Mănăstirii 
Cozia, construieşte la Turnu o bisericuţă din piatră şi cărămidă pe vechea temelie a 
bisericii de lemn, aşezând sub ea moaștele cuvioşilor Daniil şi Misail. 


Aşezământul a fost o copie a Mănăstirii Cozia-Veche, fiind refăcut de Gherasim 
Timus (1894-1911), însă biserica veche a fost mistuita de flăcări în 1932, scăpând 
din calea incendiului doar casa lui Gherasim Timus şi chiliile din vale. 


Contribuţia episcopului Gherasim Timuş 


După ce, timp de secole, singura legătură a mănăstirii cu lumea o formau potecile 
ce urcau culmea muntelui şi coborau în satele Loviştei, între anii 1891-1896 s-a 
construit calea ferată Râmnicu-Vâlcea - Râul Vadului, iar în preajma Schitului s-a 
amenajat o staţie C.F.R., legată de şoseaua Călimăneşti-Sibiu printr-un pod plutitor 
peste Olt. 


Datorită acestor avantaje, între anii 1893-1901 episcopul Gherasim Timuş al Arge- 
şului a construit o clădire mare, cu o biserică spațioasă purtând hramul 


„Schimbarea la Faţă”, trapeză şi camere de locuit. Planurile acestui edificiu au fost 
întocmite de arhitectul polonez Anton Grigorievici Lapinscki. 


La 28 octombrie 1901, cu ocazia sfințirii noilor edificii, Schitul Turnu a fost ridicat 
la rangul de mănăstire. 


Mistuire şi refacere 


O catastrofă pune însă capăt acestui avânt nemaiîntâlnit la Turnu: un incendiu 
izbucnit dintr-o sobă de la arhondaric, în noaptea de 6-7 februarie 1932, distruge, 
într-o singură oră, cinci corpuri de case cu 26 de camere, două şoproane, trapeza 
veche, clopotniţa, turla de la biserică mică, tâmpla cu toate icoanele şi candelele, 
iar pictura interioară o degradează cu tot cu tencuială. Tot atunci a luat foc şi casa 
nouă, dar printr-un efort deosebit incendiul a fost localizat şi stins. 


Prin străduinţa episcopului Nichita Duma şi datorită daniilor credincioşilor, în anul 
1933 s-au refăcut biserica, două case şi clopotniţa. Pictura s-a realizat în frescă de 
către pictorul Belizarie, întreaga lucrare fund terminată în 1935-1936, stareţ fiind 
ieromonahul Calist Barbu. 


Stareţii Teoctist şi Ioanichie 

Ca urmare a Decretului 410 din 1959, mănăstirea a fost desființată în 1961 şi 
transformată în Casa de odihnă pentru personalul Episcopiei Râmnicului şi 
Argeşului. În anul 1975, ieromonahul Teoctist Dobrin (1975-1990) a fost numit ca 
superior al aşezământului, iar Turnu a devenit schit al Coziei. Din anul 1982, 
egumenul Teoctist a reuşit să adune în jurul său un grup de monahi tineri, iar în 
anul 1988 a izbutit revenirea la statutul de mănăstire. 


După retragerea părintelui Teoctist, în 1990 monahul Ioanichie Trifa a fost numit 
stareţ şi s-a ocupat de restaurarea construcției episcopului Gherasim Timuş. 
Trapeza de la parter s-a amenajat într-o biserică spațioasă purtând hramul „Izvorul 
Tămăduirii”. 


În prezent, la Mănăstirea Turnu viețuiesc peste 25 de monahi, iar stareţ este 
protosinghelul Ioanichie Trifa. 

Dumitru Manolache - Grotele Sfinţilor Daniil şi Misail de la Turnu 





Fotografii: Mihnea Păduraru 
24 septembrie 2016 


Nouă - călători prin acest veac rătăcit şi încercat - bucuria, de cele mai multe ori, 
ne scapă. Păşind însă pragul grotelor în care s-au nevoit Sfinţii cuvioşi Daniil și 
Misail de la Mănăstirea Turnu, Arhiepiscopia Râmnicului, cel puţin pentru câteva 
clipe, gustăm şi noi din prea plinul urcuşului spre propria inimă. 


Sfântul Sinod al Bisericii Ortodoxe Române, reunit pe 25 februarie 2016 în şedinţă 
de lucru, a hotărât canonizarea Sfinţilor cuvioşi Daniil şi Misail de la Mănăstirea 
Turnu şi a Sfinților cuvioşi Neofit şi Meletie de la Mănăstirea Stânişoara. Primii au 
ca zi de prăznuire data de 5 octombrie, iar ceilalți data de 3 septembrie. Procla- 
marea canonizării celor patru sfinți cuvioși din Eparhia Râmnicului va avea loc la 
sfârşitul acestei luni. 

„Sfinţii sunt armata de geniu a lui Hristos”, spunea Sfântul Serafim de Sarov. În 
această perioadă premergătoare marelui eveniment din septembrie, am pornit spre 
locul în care s-au nevoit cei doi cuvioşi de la Turnu, oșteni milostivi şi smeriţi din 
„armata de geniu a Mântuitorului Hristos”, încercând să le descoperim nu numai 
vieţile, ci şi lucrarea prin care ei au dobândit aici, pe pământ, darul de a primi 
bucuria în inimi ca pe o scară. Căci despre cealaltă cale, cea prin care ei, în ceruri, 
vor intra în bucurie, nu ştim a vorbi. 


Drumul acesta al nostru nu părea a avea ceva spectaculos. Ajunşi însă în pragul 
grotelor cuvioşilor, paradigma se schimbă. Acolo, un duh necunoscut ne-a cercat la 
inimă. lar rezultatul l-am simțit ceva mai târziu, când o nelinişte caldă ne-a umplut 
de bine şi un fel de lumină ne-a îmbrăcat pe dinlăuntru firea. 


Pământul făgăduinţei. Aşa era socotit, din începuturi, pentru frumuseţea şi rodnicia 
locului, ţinutul Coziei. În decursul veacurilor creştine, numeroşi sihaştri s-au nevoit 
aici. Peşterile şi grotele de la Turnu au fost printre primele în care s-au retras 
schimnicii din zonă, probabil de pe vremea Sfântului Nicodim. Exista în zonă, de 
pildă, peştera pustnicului Teofil. Ei şi-au săpat chilii în stânca muntelui, unde au 
trăit în post şi rugăciuni neîncetate, răbdând frigul, suferinţele şi ispitele de tot 
felul. Sfinţenia vieţii lor s-a făcut cunoscută multor călugări şi creştini, ea devenind 
adevărată pildă de rugăciune, nevoinţă şi vieţuire în Hristos. 


Pe mulți dintre aceşti călugări i-a cunoscut și evlaviosul mitropolit Varlaam, încă 
de pe vremea când era tânăr monah la Cozia. Unii cred că ridicarea ctitoriei Turnu 
ar fi făcut-o întru pomenirea mamei sale, care se călugărise la bătrâneţe sub numele 
de Xenia, în schitul de maici Ostrov, şi trăise ca schimnică mai mult „la schitul de 
după turn”. Poate chiar într-una din peșterile părăsite din zonă. 


Taine şi nevoiri 


Sfinţii cuvioşi pustnici Daniil şi Misail s-au născut în a doua jumătate a veacului al 
XVI-lea în părțile Olteniei. Amândoi, încă din tinereţile lor, erau iubitori de 
nevoinţe pentru Dumnezeu şi doritori de viaţă sfântă, având o fierbinte dragoste 
către Mântuitorul lisus Hristos şi către Preacurata Sa Maică. Drept aceea, au intrat 
în Mănăstirea Cozia ca fraţi, vieţuind în ascultare şi smerenie, deprinzând taina 
nevoinţelor, dobândind darul rugăciunii şi al iubirii de Dumnezeu. 


Nu mult după ce au intrat în mănăstire, pentru ostenelile şi pentru râvna lor pentru 
Dumnezeu, s-au făcut vrednici de mult dorita schimă a călugăriei, primind 
tunderea de la egumenul lor. 

Cuviosul Daniil, fiind cunoscător al Sfintelor Scripturi şi al învățăturilor Sfinților 
Părinţi, dar având şi trăire roditoare şi iscusință în viaţa călugărească, a fost 
învrednicit cu harul preoţiei. În scurt timp, a fost ales duhovnic şi povăţuitor pe 
calea mântuirii. 


Printre cei care se mărturiseau lui se afla şi Misail, care i-a devenit ucenic 
duhovnicesc. 


După o vreme, dorind împlinire şi arzând de dragostea cea dumnezeiască, 
împreună au hotărât să părăsească viaţa de obşte şi să meargă, cu binecuvântarea 
starețului, în pustnicie. Aşa că s-au retras dincolo de „Turnul lui Traian”, vechiul 
bastion de veghe roman de pe Valea Oltului, în ținuturile Muntelui Cozia, unde şi- 
au săpat chilii în stânca muntelui, lângă nişte izvoare de apă. 


Cu timpul, în jurul cuvioşilor s-a adunat o mică obşte de fraţi nevoitori întru 
rugăciunea neîncetată, în privegheri, post şi în citirea cărţilor folositoare sufletului. 
De aceea, Daniil şi Misail au ridicat un locaş de lemn pentru trebuinţele lor, în 
cinstea Intrării în biserică a Preasfintei Născătoare de Dumnezeu. 


Cuviosul Daniil era duhovnic al tuturor pustnicilor din împrejurimi, la el spove- 
dindu-se, după tradiţie, şi Sfinţii Sihaştri Neofit şi Meletie de la Stânişoara. 


Spre sfârşitul vieţii, cuviosul Daniil a dat părinților care se nevoiau acolo rânduieli 
de viaţă pustnicească, apoi, cunoscându-şi mai înainte sfârşitul, le-a pus povăţuitor 
în locul lui pe cuviosul Misail. 


Amândoi, Daniil şi Misail, după trecerea la cele veşnice, în prima jumătate a 
veacului al XVII-lea, au fost îngropaţi lângă altarul bisericuţei lor. Când în 1676 
mitropolitul Varlaam al Țării Româneşti a construit la schit o nouă biserică, de 
piatră, a aşezat sfintele moaşte ale cuvioşilor Daniil şi Misail la temelia altarului 
bisericii celei noi. 


În dialog cu Dumnezeu 


Grotele din curtea Mănăstirii Turnu, în care s-au nevoit cei doi cuvioşi, coboară în 
miezul privirii o tulburătoare chemare. Urcându-le treptele săpate în piatră, nu ai 
cum să nu guști din bucuria ce a umplut inimile sfinților în lungile lor nopți de 
tăcut dialog cu Dumnezeu. Aici, în gura chiliilor, înveţi lecţia unei necesare 
„căderi” cu picioarele pe pământ. Sau poate a unei „loviri” cu capul de pragul de 
sus. Căci în fața acestor adevărate altare de piatră, orizontalitatea vieții noastre 

terne se surpă. Și din această „cădere”, deprinzi deopotrivă sensul zborului şi 
verticalitatea, ca dimensiuni (uitate, din păcate!) ale inimii. 


Odată intrat în spațiul strâmt, auster, dar luminos al pietrei scobite, nu mai poți 
reveni în prezent oricum. Ci, măcar aşa, ca o tresărire, cu sensul vertical al inimii 
regăsit, dobândit ca şi zbor. Sau poate ca scară între pământ şi cer. Ca bucurie. 
Hrană pentru o altă ascensiune, pentru un alt mâine sau pentru un alt azi. Este ceea 
ce agonisesc, fărâmă cu fărâmă, fiecare din călugării prezentului din mănăstire. 


Duhul cuvioșilor azi 


„Se spune că Sfinţii cuvioşi Daniil şi Misail au trăit aici în cele două chilii 20 de 
ani. Primul în cea din dreapta, iar al doilea în cea din stânga. Când a zidit biserica 
schitului, mitropolitul Varlaam le-a aşezat osemintele la temelia ei, în dreptul 
sfântului altar. O piatră încastrată în zid, scrisă în chirilică, face referire la «Daniil 
duhovnicul». lar noi simţim ajutorul acestor sfinți tot timpul. Ei sunt ocrotitorii 
mănăstirii noastre”, ne spune părintele protosinghel losif, care ne-a întâmpinat la 
sosire. 


„O predanie locală spune că în jurul anului 1793, când episcopul Iosif I se instala 
ca ierarh în cetatea Basarabilor de la Curtea de Argeş, monahia Marta, mama lui, 
călugărită şi ea la bătrâneţe, retrasă într-una din aceste grote, ar fi plecat la 
Domnul. Despre acest lucru a scris şi vrednicul de pomenire arhiepiscop Gherasim, 
în Monografia «Eparhia Râmnicului», în paginile dedicate mănăstirii noastre. ŞI tot 
la fel, predania îl pomenește şi pe monahul Arsenie, tatăl episcopului Iosif 1, despre 
care spune că s-ar fi nevoit şi el tot pe aici”, ne mărturisește şi părintele Nectarie. 


Părintele Misail, starețul mănăstirii, poartă de puţin timp numele ucenicului 
Sfântului cuvios Daniil. „Pentru acest fapt, îi mulţumesc Înaltpreasfinţitului Părinte 
arhiepiscop Varsanufie. Este o foarte mare responsabilitate pentru mine. Când mă 
gândesc la lucrul acesta, mai mult mă tem de ce vor spune oamenii despre mine. 
Știind însă că port numele unui sfânt care a vieţuit aici, primesc şi mai multă 
putere. Dar şi mai multă responsabilitate, ca să reuşesc să parcurg marea acestei 
vieți. Este și greu, dar este și bucurie. Până la urmă este o jertfă. Eu încerc să 
urmez, cât de puţin, din pilda vieţii celor doi sfinți. Dar să lăsăm faptele să 
vorbească. Mai ştiu un singur lucru, şi cred că este cel mai important: harul care i-a 
călăuzit pe cei doi cuvioşi continuă să se reverse aici fără încetare, ca o prelungire 
a sfințeniei lor. Până prin anii '40 ai secolului trecut, grotele au continuat să fie 
locuite. Abia atunci ultimul vieţuitor al lor a trecut la Domnul. Harul însă coboară 

şi către noi. Şi îi simțim lucrarea. Noi avem o fotografie, realizată în 1920, cu 
ultimii doi părinți care au locuit în grote. 


Pe spatele ei scrie: «C. Xeni, fost ministru, şi Radu D. Rosetti, avocat și scriitor, la 
Mănăstirea Turnu, lângă doi călugări centenari, în 1920». La vremea aceea, grotele 
aveau uși şi ferestre, iar în ele se făcea o geană de foc în timpul iernilor. Şi cei ce 
ne vizitează simt că aici, cândva, s-au nevoit sfinţi. Până în zilele noastre se simte 
duhul de linişte pe care ei l-au primit de la Domnul, şi se va simți și după trecerea 
noastră. Dar acest duh nu este ceva pe care să-l putem cuantifica foarte exact, ca un 
rezultat matematic, de pildă. Chiar dacă suntem atât de «diluaţi» în ziua de azi, și 
nu mai simţim lucrarea lui cum o trăiau cuvioşii, totuși avem credință. Fie şi un 
pic, dar o avem! Pentru că sfinții ne ajută. Şi cei ce ajung aici simt lucrul acesta. 
Altfel, de ce ar porni-o către noi? Unora, care s-au rugat sfinților din grote, le-au 
fost ascultate cererile. 


ŞI, cine ştie, poate acelaşi lucru i s-a întâmplat şi Sfântului loan Iacob Hozevitul, 
care prin 1934 a trecut pe aici, reușind să se nevoiască la noi mai bine de un an!”, 
ne mărturisește părintele stareţ Misail. 


Părăsim acest loc al sfințeniei convinşi că acolo, în ceruri, cei doi sfinți cuvioşi 
sunt de mult intrați întru bucuria Domnului. Rămâne ca şi noi să le urmăm, pe cât 
ne stă în puteri, lucrarea, sperând, încercând, să tindem spre cer, deschizându-ne 
inimile, pentru a lăsa bucuria să ni le umple, așa cum au făcut-o ei, sfinții din 
grotele de la Turnu. 

